Tebilang bejadika burung, mimpi

DULU menya, lebuh maya kitai Iban agi mengkang arap ka penemu sereta mega pengarap lama, kitai balat endar ngemeranka penemu beburung, iya nya arap ka burung sereta mega arap ka mimpi.

Enti lebuh maya ke bisi jai burung sereta jai kenyap, jai mimpi, bala aki ini kitai kelia endang enggau naka penyimat diau ka burung enggau mimpi. Reti nya sida enda nurun gawa, enda nurun ke tanah laban jai burung, jai mimpi.

Nya alai enti orang nya semampai bisi jai burung enggau mimpi, tauka orang nya tak ngenyit jai mimpi, baka ambi ka banding mimpi sida sebilik bisi kena tinggang penyai enggau penusah, mimpi nya enda tau enda dibela, dipejadi ngambika iya nyadi manah, nadai apa nadai nama.

“Lalu enti burung nya kelalu jai sereta ngirauka ati, iya meseti dibela sereta diserah ngagai orang ke nemu makai burung kena ngasuh iya nyadi nadai apa nadai nama,” pia ku Tuai Rumah Untan ak Sajok ari Tanjung Sikup dalam Batang Melupa lebuh berandau enggau penulis apin lama.

Ku iya nambah, burung enggau mimpi ke sama jai dulu menya tau sama dibai ngagai orang ke nemu makai burung enggau makai mimpi ngambika burung enggau mimpi nya diasuh nyadi manah, nadai ngenatai penusah tauka penanggul agi.

Dalam menua kami kelia, enti orang bisi jai mimpi, jai burung, semua utai ke jai tau dipenyadi asuh manah, laban entara taun 1960 ngagai pun taun 1970 menya, agi bisi orang tuai ke nemu makai burung enggau makai mimpi.

Reti makai burung nya muai pemali burung ke jai ngena jalai intu asal kitai Iban. Lalu baka nya mega ngintu mimpi nya lalu ngasuh iya jadi manah, enda ngachau pengidup orang ke bemimpi tauka sapa ke dimimpi iya. Tau ga pengawa tu dikumbai bejadika mimpi.

Di Melupa kelia bisi siku orang tuai chukup tebilang laban selalu diasuh sereta diambi orang genturung menua kami dia, bejadika burung enggau mimpi.

Ngelambai, ke mati kurang lebih dalam taun 1969 suba, nya ukai manang tauka lemambang. Iya nadai penemu bukai kelimpah ari ke disumpah antu sidi bejadika mimpi enggau burung.

Laban ke balat rindu nyabung manuk, niang Ngelambai menya gagit amat nginang manuk datai ka enda tebasuka tajung iya ngagai setengah taun. Nya alai selalu ambika sema bala kami serumah madah enti direndam tajung nya, mati magang ikan serantau ai. Tang enti lebuh makai burung nadai orang ibuh ka tajung iya ke nyau bau lantuh laban mina iya aja ke bisi penemu nya.

Kelimpah ari Ngelambai, siku agi orang ke nemu makai burung enggau mimpi di Melupa iya nya Manang Chundi, ari Munggu Embawang. Rumah asal sida Munggu Embwang nya udah dibuai lalu tebal agi sida udah ngentak rumah kili agi ke diatu dikumbai orang Tanjung Sikup.

Nyadi laban Chundi tu manang, nya alai jalai iya bejadika mimpi enggau burung bisi lain mimit ari enggi Ngelambai.

Ba pengingat aku, lebuh orang nganjung mimpi enggau burung asuh dipejadika Ngelambai, jalai iya bejadika dua bengkah utai ke enda manah nya, sama sebaka.

Orang ke jai mimpi enggau burung diasuh nusui penyai burung enggau mimpi sida. Udah nya Ngelambai lalu ngasuh ngikis kukut kaki jari orang ke empu burung enggau mimpi nya. Buk orang ke jai mimpi enggau burung nya mega kerat mimit lalu dipegulai enggau kukut tadi, tabak ngagai mangkuk berisi ai lalu tichau.

Udah nya lalu dibiau iya enggau manuk. Iya ke miau nya besampi minta ari petara ngasuh burung enggau mimpi nya jadi manah jadi betuah belimpah.

Ngelambai, udah abis nya lalu ngirup ai champur buok enggau kukut nya tadi kena bejadika mimpi tauka burung.

Kami sebilik suah ga ngasuh aki tuai nya bejadika mimpi tauka burung. Naka ke ditemu semua utai ke jai nya nadai jadi pengachau udah bekau dipejadika Ngelambai. Tau nya dikumbai sidi meh laban udah ngasuh nadai apa nadai nama.

Nyadi kelimpah ari Ngelambai, bala bukai ba batang ai kami mega selalu ngasuh dua iku manang ke ulih bejadika burung enggau mimpi ngena pelian seduai. Entara Manang Chundi enggau Manang Embas, suah agi bala mensia ngambi Manang Chundi laban iya ke deka agi enggau betundi sereta sidi.

Bala ke datai ngagai Manang Chundi menya selalu ngasuh iya bejadika mimpi. Endang ka baka, orang ke jai mimpi nya diasuh ngikis kukut kaki enggau jari lalu tabak ngagai ai ke udah isi setengah ba mangkuk lalu ka tambah nya buok orang bemimpi nya mega kerat mimit champur begulai enggau kukut nya tadi.

Utai nya tadi lalu disua ngagai manang, ke lalu muka tudung lupung iya, ngambi kandi buntil sarang penchelap, sarang ubat pemuai utai mali, lalu dikirahka iya ba mangkuk nya. Manang pan lalu ngirup nya dikena iya muai mimpi jai.

Udah nya iya lalu berengkah bepandang. Laban menya ke jarang ngena lampu gis, kadang manang selalu bepandang ngena kelita.

“Aku bepandang tu kena ngiga reti pelian lemai tu,” ku niang Manang Chundi menya lalu minta kelita nya beri semak agi ngagai iya laban tudah tuai ke numbas pengelansik.

Udah api kelita disua semak agi ngagai iya manang lalu nguing baru ngagai lupung iya lalu ngambi uyuk mit siti, sarang batu karas iya. Dia iya lalu bepandang. Bala orang ke ngulu iya dia ngenjing nadai engkeretik meda pemanah batu karas lalu meratika pengawa iya ke bepandang.

“Manah agi nuan belian ka mimpi nya,” ku jaku orang ke empu mimpi jai nya.

“Au, belian meh tu lagi. Nyadi dua iti pelian malam tu. Terubah tu pelian pedis lalu udah nya baru ngambi semengat,” ku manang madah ngagai sida ke ngulu iya dia.

Lebuh ke belian pedis nya manang pan lalu belian ngelumu semengat sida ke jai mimpi nya sebilik.

Orang pan lalu berengkah ngadu perengka kena manang belian. Laban ke belian muai mimpi jai, manang enda tau enda ngena Pagar Api, iya siti bengkah atur pelian ke ngambi lalu ngelumu semengat ke udah tesat tauka tepejuh jauh.

Nya alai ba atur pelian, Pagar Api nya besai amat reti kena nagang semengat limpang jauh ngagai menua sepiak kin (menua Sebayan).

Nyadi mimpi ke jai enda tau enda ngena pelian pedis nya baka mimpi tesat, mimpi ba langkau kediri sereta mimpi ba menua Sebayan.

Enti belian Pedis, orang sebilik nya dipinta nganchau tikai mit alai belian. Tikai nya enda tau tikai bebuah tang mina anyam dua, anyam tiga lalu anchau ba tengah ruai. Udah nya lalu duduk ka kebuk numbas pemesai ba tikai nya, engkah ka batu enggau engkah ai dalam nyin sereta engkah beras tujuh leka. Beras nya enda tau beras patah.

Orang pan lalu nentangka kayu ari tiang tempuan ngagai tiang panggau. Dia alai nanchangka enteran sangkuh tauka berayang. Mata sangkuh tauka berayang tutuk ba dalam kebuk nya tadi. Nyadi nya kumbai orang pugu pagar api.

Nyadi utai ambi ka pagar api nya kemali tauka buluh. Enti iya kemali pun iya tetak ngambi sejengkal lalu nya gaga ka tangga semengat. Tangkal ngambi tujuh iti tang siti tunsang, siti enda lalu digembarka ba batang iya nya tadi, ditanchang ba sangkuh nya.

Manang mega minta dekuh diketak lalu dipansutka sida ke dara, tang enda tau disandik.

Nya alai ku Manang Chundi, “Kita anang malu ngetak nya. Tang lebuh mai pansut kitu, bai binching aja, anang nyandik laban mali ku jaku tuai, enggai ka lebuh kita beranak ila, lanjut tusu.”

Jarang enda engkakah ketawa bala ke bisi dia ninga jaku bungah Manang Chundi menya. Ninga baka nya enda ga bala sida ke dara lembau ngetak dekuh. Tang bala nembiak ke mit agi mayuh enda nemu utai ke kumbai dekuh.

Udah sikap magang utai di ruai sida ke dara dua iku pan lalu pansut mai dekuh ka ruai. Nyadi orang bukai enda tau bejaku tauka nanya seduai nya. Lebuh datai di ruai seduai nya lalu disambut bujang ke ngaga pagar api.

Manang pan lalu ngasuh orang ngelempai ubung ke jadi ka tangga semengat, ba kayu pagar api nya. Kain bebuah jadi kembai bungai engkah dia ga. Udah nya baru manang madah ka jalai pelian iya, sereta lalu berengkah belian.

Udah badu belian, lalu bulih semengat, nya baru iya ngelam semengat nya ba bubun orang ke dipelian iya nya.

Naka ke udah, nadai ga kala ninga orang ke udah dipenyadi iya mimpi bulih penusah tauka bebadi tekala nya.

Nyadi kemaya hari tu, pengawa makai tauka belian bejadika burung enggau mimpi nadai agi dikereja kitai Iban, laban bansa kitai udah bela megai pengarap Kristian. Ka tambah mega, nadai orang ke agi nemu ngereja pelian sereta makai burung enggau mimpi agi.

Anang ka kitai nemu bejadika burung, nemu burung pan kitai enda nemu, laban pengawa nya mina tinggal nyadi pesaka tuai bansa asal kitai ti dikumbai chukup nyelai ari enggi bansa bukai di dunya tu.

Ulih Telesa Emperan

See author's posts


Dr. Kelvin Yii balik ke rumah

CONNIE CHIENG

KUCHING: Ahli Parlimen Kuching, Dr. Kelvin Yii antara
pesakit yang disahkan positif Covid-19 menjadi orang pertama bebas daripada
wabak itu dan keluar dari hospital selepas sah negatif pada malam Isnin lalu.

Dr. Yii memberitahu Utusan Sarawak bahawa dia gembira
dapat pulang ke rumah selepas dimasukkan selama seminggu di Hospital Umum
Sarawak (HUS) akibat Covid-19.

Beliau berkata ia adalah perasaan bersyukur bahawa dia
kembali kepada keselesaan rumahnya dan menjadi lebih dekat dengan keluarga dan
masih mengambil langkah berjaga-jaga tambahan termasuk menghadkan hubungan
dengan isterinya dan juga pengasingan diri buat masa ini.

“Ia sangat baik untuk dapat melihatnya, bercakap
dengannya dan juga di rumah. Saya tidur di atas katil saya sendiri dan ini
adalah satu pengesahan yang sebenar,” katanya.

Dr. Yii berkata dia dibenarkan keluar selepas dua lagi
ujian yang dikembalikan untuk mengesahkan beliau negatif.

“Walaupun hasilnya, saya akan terus mengamalkan
pengasingan diri untuk langkah berjaga-jaga yang lebih baik dan terus mengikuti
nasihat Jabatan Kesihatan sepanjang masa ini. Saya ingin berterima kasih atas
sokongan dan dorongan sepanjang masa ini,” katanya.

Selama 7 hari yang lalu dalam kuarantin, Dr. Yii berkata
dia berasa sihat.

Dikuarantin di hospital, beliau berkata beliau berpeluang
untuk melihat dirinya sebagai manusia yang terbaik yang dipamerkan oleh doktor,
jururawat dan profesional penjagaan kesihatan yang lain, termasuk pembersih
yang bekerja keras untuk menjaga keselamatan kita.

Para profesional penjagaan kesihatan dan juga pelopor
depan telah mempertaruhkan nyawa mereka setiap hari untuk memastikan pesakit
diperlakukan dengan baik dan dilindungi dan mereka juga mempunyai keluarga di
rumah yang mereka bimbang, harus menjaga dan secara semula jadi juga bimbang
tentang kesejahteraan mereka.

Beliau berkata beberapa daripada mereka adalah ibu bapa
dengan anak-anak kecil di rumah. “Jadi, mereka tidak hanya berisiko hidup
mereka berada di barisan depan, tetapi juga kehidupan keluarga mereka tidak
dapat didedahkan. Walaupun dengan kesulitan ini, namun tentara mereka, datang
setiap hari, terus bekerja keras untuk memastikan bahawa selebihnya kita boleh
selamat. Melihat mereka setiap hari, saya tetap positif kerana saya melihat
yang terbaik dari kemanusiaan dipaparkan setiap hari. Mari kita terus menyokong
mereka sepanjang masa ini, “katanya.

See author's posts


Minat makanan Jepun Hairul jadi tauke Takoyaki

Kerana gemar akan makanan Jepun, seorang lelaki tempatan di sini berjaya merealisasikan impiannya apabila berjaya mengusahakan perniagaan makanan dari negara matahari terbit itu.

Mohd Hairul Mohd Albe, 26, seorang penggemar makanan kini antara peniaga yang berhasil mewujudkan satu produk makanan luar sesuai dengan citarasa tempatan.

Bahkan gerainya yang terletak di Pantai ABF sering kali dikerumuni orang ramai, sekali gus menunjukkan populariti dan tahap penerimaan warga tempatan terhadap juadah itu.

Bermula dengan menjual Takoyaki yang diubah suai mengikut selera penduduk sini, kini jualan sudah dipelbagaikan dengan makanan Jepun lain seperti sushi.

“Idea ini bermula daripada minat saya yang suka makan lebih-lebih lagi makanan Jepun.

“Dari situlah lahirnya Takoyaki ini dan seterusnya berkembang sehingga ke makanan Jepun lain seperti sushi,” katanya.

Hairul yang jelas peramah orangnya begitu teruja untuk menerangkan maksud di sebalik nama takoyaki itu walaupun apabila sedang sibuk memasak ketika ditemui Utusan Sarawak baru-baru ini.

“Takoyaki ini sebenarnya bermaksud bebola sotong kurita tapi saya buat versi saya sendiri mengikut cita rasa orang sini sebab bukan semua orang suka sotong kurita.

“Jadi, saya juga menghasilkan bebola ini menggunakan isi ayam dan ketam, namun nama takoyaki tetap dikekalkan kerana ia lebih sinonim dengan pembeli,” jelasnya.

Sementara sushi pula kata beliau, idea untuk membuat makanan itu adalah lebih baharu dilaksanakan berbanding dengan Takoyaki.

“Dahulu saya hanya berjual Takoyaki sahaja, baru sekarang menyediakan pilihan lain seperti sushi.

“Kini, sushi-sushi yang kami jual di sini adalah dalam kira-kira 20 lebih jenis,”katanya yang turut memberitahu bahawa semua makanan sushi itu dibuat oleh isterinya sendiri di rumah.

Selain itu, Hairul juga mula melakukan perkhidmatan penghantaran ke rumah kerana situasi Covid-19 yang masih menghantui negara ketika ini.

“Seperti yang kita ketahui, sekarang kita mesti kena mengubah cara yang sesuai dengan keadaan.

“Oleh itu, saya telah menyediakan perkhidmatan penghantaran ke rumah bagi kawasan berhampiran dan mempunyai kru sendiri untuk melakukannya,” ujarnya.

Selain di Pantai ABF, Hairul juga mempunyai satu lagi gerai di Pasar Malam Bintulu yang dikendalikan oleh krunya dan kini dalam perancangan untuk membuka satu lagi di lokasi lain selepas menerima sambutan menggalakkan di kedua-dua gerai.

Oleh AKMAL ADIB YUSUP

See author's posts


Kelidieng 200 tahun dipamerkan di Muzium Budaya Borneo

KUCHING: Kelidieng iaitu sebuah tiang pengebumian bagi orang Melanau yang dianggarkan berusia lebih 200 tahun bakal dipamerkan di Muzium Budaya Borneo yang baru di sini nanti.

Menteri Pelancongan, Kesenian dan Kebudayaan, Datuk Abdul Karim Rahman Hamzah berkata, Kelidieng yang berasal dari Kampung Sungai Ud, Dalat dibawa ke Muzium Sarawak yang lama pada 1962.

“Disebabkan kita membina muzium yang baharu, tiang ini disimpan di satu tempat di Sekama sebelum dibawa semula ke pekarangan muzium baharu ini.

“Oleh itu, pagi ini (semalam), kita menyelesaikan upacara ritual membawa Kelidieng mengikut kepercayaan orang Melanau agar ia sampai dengan selamat,” katanya.

Beliau berkata demikian kepada pemberita selepas menghadiri Upacara Miring untuk Kelidieng Sg. Ud, Dalat di sini semalam.

Karim menjelaskan tiang tersebut yang dibuat daripada pohon belian yang diukir dianggarkan wujud sejak kurun ke-19 dan merupakan antara khazanah etnik di Sarawak.

“Sebelum dibawa masuk, ia akan dirawat dan dicuci dan kemudiannya akan dipamerkan di Tingkat 1.

“Apabila kita masuk ke muzium ini nanti, kita akan lihat Kelidieng ini berdiri megah,” ujarnya.

Beliau berkata, antara lain khazanah yang akan turut dibawa masuk adalah dua tiang pengebumian kaum Punan, iaitu Kejaman dan juga Warrior Board kaum Iban.

“Barang-barang purba ini juga akan menjalani upacara seperti ini iaitu mengikut adat suku kaum tersebut.

“Ketiga-tiga barang ini menjalani upacara adalah bagi mendapatkan restu daripada keturunan mereka,” jelas Karim.

Karim berkata, dengan adanya barang purba ini nanti, ia bakal menjadi tarikan yang terbaik kepada para pengunjung kerana setiap barang tersebut akan mempunyai cerita tersendiri.

Upacara ritual disempurnakan oleh pemilik keturunan kelidieng, iaitu Dukun Pok Mo dibantu oleh anaknya, Rudy Pok dan juga turut diiringi kumpulan Begadeng yang diketuai Han Bakeri dari Kampung Sungai Ud.

Oleh Alexandra Lorna

See author's posts


Tasamuh tunggak konsep Keluarga Malaysia

MESRA … Perdana Menteri Datuk Seri Ismail Sabri Yaakob meluangkan masa mengacau gulai kawah pada MajlisBekwoh (Kenduri Rakyat) sempena Program Jelajah Aspirasi Keluarga Malaysia Kelantan di Kompleks YayasanKemiskinan Kelantan, Kota Bharu semalam. Turut hadir Menteri Komunikasi dan Multimedia Tan Sri AnnuarMusa.• Foto BERNAMA

KOTA BHARU: Konsep tasamuh yang menekankan nilai toleransi dan kebersamaan menjadi tunggak kepada konsep Keluarga Malaysia yang diperkenalkan Kerajaan Persekutuan sejak setahun lalu, kata Perdana Menteri Datuk Seri Ismail Sabri Yaakob.

Beliau berkata nilai toleransi itu bukan hanya dalam hidup bermasyarakat tetapi juga beragama dengan menghormati hak dan kewajipan antara agama Keluarga Malaysia, sekali gus mewujudkan masyarakat yang aman dan sejahtera.

“Dengan tasamuh juga, Keluarga Malaysia akan lebih menghargai perbezaan antara sesama manusia dalam batas-batas yang digariskan oleh agama Islam.

“Sebagai kerajaan, sudah menjadi tanggungjawab untuk sentiasa menyuburkan semangat perpaduan, menyuntik nafas segar dalam kesatuan dan mencari titik persamaan dalam kepelbagaian melalui konsep Keluarga Malaysia dan tasamuh,” katanya.

Beliau berkata demikian ketika berucap merasmikan Jelajah Aspirasi Keluarga Malaysia (AKM) Kelantan di Stadium Sultan Muhammad IV, di sini semalam. AKM Kelantan, yang bertemakan Keluarga Malaysia Keluarga Digital bermula semalam hingga hari ini.

Turut hadir Menteri Komunikasi dan Multimedia Tan Sri Annuar Musa selaku penyelaras AKM Kelantan, Menteri Besar Kelantan Datuk Ahmad Yakob, Ketua Setiauasaha Negara Tan Sri Mohd Zuki Ali serta Ahli-Ahli Dewan Undangan Negeri (ADUN) Kelantan.

Mengulas lanjut, Ismail Sabri berkata idea Keluarga Malaysia yang diperkenalkannya pada 22 Ogos tahun lepas bukan sekadar retorik atau slogan semata-mata, tetapi kesejahteraan dan kepentingan rakyat terus dipelihara seperti menjaga sebuah keluarga.

Katanya konsep Keluarga Malaysia bermatlamat supaya rakyat berbilang kaum dan merentasi agama di negara ini dapat terus mengamalkan hidup bersatu-padu dalam satu keluarga besar berasaskan tiga teras utama iaitu keterangkuman, kebersamaan dan kesyukuran.

“Konsep dan pendekatan Keluarga Malaysia bukanlah sesuatu yang sukar untuk dihadam kerana ia sebenarnya berlandaskan nilai-nilai sedia ada yang kita miliki dalam sebuah keluarga. Jika ada anggota keluarga yang kesusahan, anggota yang lain turut merasakannya ibarat tercubit paha kiri, paha kanan pun terasa sakit.

“Justeru, kita bawa konsep ini menjelajah ke seluruh negara  supaya rakyat dapat menghayati dan memahami aspirasi Keluarga Malaysia dengan lebih jelas,” katanya.

Memasuki hari kedua jelajah AKM, rakyat Kelantan khususnya penduduk sekitar Kota Bharu beramai-ramai mengunjungi Stadium Sultan Muhammad IV sejak awal pagi semalam untuk menyertai pelbagai program dan aktiviti seperti karnival kerjaya, keusahawanan digital, karnival jualan, pameran dan maklumat kementerian, jabatan dan agensi kerajaan.

Kehadiran Perdana Menteri untuk merasmikan AKM Kelantan menjadi tumpuan ramai apabila pelbagai lapisan masyarat memenuhi dewan utama majlis pelancaran seawal 8 pagi.

Biarpun tidak semua dapat masuk ke dewan berkenaan, namun masing-masing tetap teruja menunggu Perdana Menteri bersama telefon pintar masing-masing bagi merakam gambar pemimpin negara itu. – Bernama

See author's posts


Harga petrol, diesel kekal bagi tempoh 11 – 17 Mei

KUALA LUMPUR: Harga runcit petrol RON97 dan RON95 serta diesel kekal tidak berubah bagi tempoh 11 hingga 17 Mei ini.

Kementerian Kewangan dalam kenyataan hari ini memaklumkan harga RON97 kekal pada paras RM3.35 seliter, RON95 (RM2.05 seliter) dan diesel (RM2.15 seliter).

“Bagi melindungi pengguna daripada kesan kenaikan harga sebenar minyak di pasaran global, kerajaan masih mengekalkan harga runcit petrol RON95 pada paras harga siling RM2.05 seliter dan diesel RM2.15 seliter, sungguhpun harga sebenar bagi kedua-dua produk telah melebihi paras harga siling ditetapkan,” menurut kenyataan itu.

Kementerian Kewangan memaklumkan kerajaan juga akan terus memantau kesan perubahan harga minyak mentah dunia serta mengambil langkah yang bersesuaian bagi memastikan kebajikan dan kesejahteraan rakyat terus terpelihara. – Bernama

See author's posts


Kompleks pentadbiran bakal dibina di Pantu

PANTU: Kerajaan Sarawak mahu mewujudkan sebuah kompleks pentadbiran untuk kawasan Pantu yang kini sudah menjadi sebuah daerah terbaharu dalam kawasan Bahagian Sri Aman.

Ketua Menteri, Datuk Patinggi Tan Sri Abang Johari Tun Openg berkata, kewujudan kompleks tersebut di sini adalah penting bagi menempatkan Pusat Pentadbiran Daerah Pantu dan para kakitangannya.

“Kewujudan kompleks pentadbiran baharu itu nanti akan memudahkan rakyat dari kawasan ini (Pantu), Lachau dan kawasan sekitarnya untuk melakukan urusan rasmi dengan agensi kerajaan.

“Bagaimanapun, sudah pasti usaha ini berkehendakkan wang (peruntukan). Namun, jangan bimbang kerana Gabungan Parti Sarawak (GPS) pasti akan menyalurkan peruntukan tersebut (bagi membolehkan ia dibina di sini),” kata beliau.

Beliau berkata demikian ketika merasmikan Majlis Pelancaran Pantu Sebagai Daerah bertempat di Dewan Sri Pantu, Sri Aman pagi semalam.

Selain itu, kewujudan kompleks pentadbiran baharu berkenaan juga membantu memperkenalkan Daerah Pantu sebagai lokasi tumpuan pelancong yang penting di Bahagian Sri Aman pada masa akan datang.

“Kehadiran kompleks pentadbiran, Pegawai Daerahnya dan kakitangan di situ secara tidak langsung akan dapat membantu mempromosi Gunung Lesung dan kawasan Lachau sebagai lokasi tumpuan pelancong di Pantu.

“Justeru, saya berharap agar rakyat dalam kawasan ini sama-sama membantu merealisasikan hasrat tersebut dengan memastikan GPS terus kekal berada di sini pada Pilihan Raya Negeri Ke-12 (PRN-12) nanti,” kata beliau.

Turut hadir, Setiausaha Kerajaan Negeri Sarawak, Datuk Amar Jaul Samion, Menteri Muda Belia dan Sukan, Datuk Snowdan Lawan, Residen Bahagian Sri Aman, Datu Indit Bangai, pemangku Presiden Parti Rakyat (PRS), Datuk Joseph Salang Gandum dan calon GPS DUN Bukit Begunan, Datuk Mong Dagang.

Majlis tersebut turut diselitkan dengan upacara penyerahan watikah pengisytiharan Pantu sebagai daerah, penyampaian Warta Rizab Komunal Bumiputera Seksyen 6 Kanun Tanah Negeri (KTN) dan Surat Tawaran Lesen Pendudukan Sementara Kampung Baru Pantu.

Terdahulu, Pantu adalah merupakan sebuah daerah kecil dalam kawasan Bahagian Sri Aman sejak 1977 sebelum statusnya ditukar kepada daerah serentak dengan empat kawasan lain di negeri ini.

Kawasan itu adalah Daerah Gedong dan Sebuyau di Bahagian Samarahan, Daerah Siburan di Bahagian Serian, Daerah Lingga di Bahagian Sri Aman dan Daerah kecil Balai Ringin di Bahagian Serian.

Oleh VALENTINE NGUMBANG

See author's posts


Geran Khas RM1,500 dibayar dua fasa

ALEXANDRA LORNA

KUCHING: Geran Khas berjumlah RM1,500 daripada Kerajaan Sarawak kepada
penjual, peniaga kecil-kecilan serta penjaja gerai makanan akan dibayar melalui
dua fasa.

Menteri Kerajaan Tempatan dan Perumahan Dato Sri Dr Sim Kui Hian berkata,
bantuan khas Sarawakku Sayang (BKSS) ini adalah inisiatif untuk membantu dan
meringankan kesulitan peniaga kecil dan penjaja termasuk gerai makanan di
seluruh Sarawak dalam masa sukar ini berikutan tempoh Perintah Kawalan
Pergerakan (PKP).

“Geran Khas RM1,500.00 ini akan dibayar melalui SarawakPay dalam dua
fasa iaitu RM750 akan dibayar pada April atau Mei 2020 untuk fasa pertama.

“Bayaran fasa kedua bagi RM750 lagi akan dibayar pada Jun atau Julai
2020.

“Bagi mereka yang tidak mempunyai Akaun SarawakPay dengan alasan yang
boleh diterima akan dibayar secara tunai melalui Bank Simpanan Nasional yang
terdekat menjelang Mei nanti untuk fasa pertama dan Julai 2020 untuk fasa
kedua,” ujarnya dalam satu kenyataan media semalam.

Beliau menambah penjaja gerai makanan di dalam kedai kopi layak didaftarkan
tetapi dengan dokumentasi yang diperlukan untuk berdagang secara peribadi.

“Bantuan ini juga diberikan kepada peniaga kecil, penjaja dan penjaja
gerai makanan yang tidak mempunyai lesen atau permit.

“Untuk memenuhi syarat BKSS ini, mereka harus mendaftar dan
mendapatkan permit daripada pihak majlis tempatan masing-masing dengan membuat
permohonan secara dalam talian atau di kaunter.

“Tarikh akhir permohonan adalah pada 31 Mei 2020. Permit ini akan sah
sehingga 30 September 2020,” jelasnya.

Beliau menambah pembayaran BKSS di bawah kategori ini akan dibuat pada Jun
atau Julai 2020 melalui akaun SarawakPay atau secara tunai melalui Bank
Simpanan Nasional.

Antara kriteria yang perlu ada pada peniaga kecil, penjaja atau penjaja
gerai makanan yang tidak berlesen untuk mendapatkan BKSS, adalah peniaga
haruslah orang Sarawak yang menetap dan berdagang di Sarawak dan bermur
mestilah 18 tahun ke atas.

Pedagang mestilah pedagang tulen yang pernah berniaga secara fizikal secara
peribadi seperti mengendalikan gerai, kiosk, gerai tepi jalan dan lain-lain
sebelum 1 April 2020.

Gerai di dalam kedai kopi layak mendaftar tetapi dengan dokumentasi yang
diperlukan bagi berniaga secara peribadi.

Perniagaan atas talian adalah tidak termasuk untuk mendapatkan BKSS.

Pedagang mesti berdaftar dengan Majlis Tempatan dan mendapatkan permit yang
dikeluarkan oleh Majlis.

Semua maklumat yang diberikan oleh peniaga mestilah tepat, benar dan
fakta.  Sekiranya ada maklumat palsu atau
tidak tepat yang diberikan,permohonan itu tidak akan dipertimbangkan.Sekiranya
permit telah dikeluarkan, majlis berhak untuk membatalkan permit tersebut.

Kuasa dan budi bicara untuk menentukan ketulenan dan kelayakan peniaga
diberi kebenaran dan insentif adalah hak majlis tempatan.

Keputusan yang dibuat oleh majlis adalah muktamad dan tidak rayuan
dibenarkan.

See author's posts


Bomba giat laksana sanitasi di rumah ibadat

ALEXANDRA LORNA

KUCHING: Jabatan Bomba dan Penyelamat Malaysia (JBPM) Sarawak giat melakukan operasi sanitasi di beberapa lokasi rumah ibadat sekitar Kuching, semalam.

Menurut Penolong Pengarah Operasi Negeri Tiong Ling Hii ,pasukan bomba telah memulakan operasi di BEM (SIB) The Way Church bermula sekitar 9.00 pagi.

“Kerja-kerja sanitasi dilakukan di dalam dan di luar premis berkeluasan 1200 meter persegi itu dengan kekuatan 10 anggota Bomba

“Operasi juga dilakukan di Gereja St Basil, Jalan Batu Kawa dengan keluasan 1500 meter persegi, yang dilakukan oleh 7 anggota Bomba dan 6 kakitangan Majlis Perbandaran Padawan (MPP),” ujarnya dalam satu kenyataan semalam.

Beliau menambah  Terminal Taman Negara Bako dengan keluasan 631 meter persegi serta ibu pejabat Taman Negara Bako turut disanitasi oleh Bomba dan dibantu oleh Sarawak Forestry Corporation (SFC).

“Wisma Hopoh (5600m2),Surau Darul Hajat, Kpg Tabuan Hilir (222.97m2), Masjid Darus Sa’adah, Kpg Tabuan Melayu (1085.14m2), Surau Darul Salihin, Kpg Tabuan Tengah (345.96m2), Surau Darus Salam, Kpg Tabuan Lot (2502.97m2)  dan Surau Darul Hasanah, Kpg Tabuan Dani (619.87m2) merupakan lokasi kerja-kerja sanitasi yang lain

“Kita juga mengadakan sanitasi di Pusat Penjara Puncak Borneo dengan keluasan 1358 meter persegi oleh Balai Bomba dan Penyelamat Siburan. “Kerja-kerja sanitasi juga dilakukan di luar dan dalam premis Matang Mall,” ujarnya.

Beliau berkata sejak 30 Mac lalu, jumlah keseluruhan lokasi yang telah disanitasi ialah sebanyak 343 di seluruh negeri

Tambahnya, di Kuching sahaja sebanyak 112 premis yang telah disanitasi, diikuti Miri (73),  Bintulu (30), Limbang (29), Sarikei (24), Kota Samarahan (24), Kapit (14), Sri Aman (13), Sibu (13), Betong (lapan) dan tiga di Serian.

See author's posts


Turun padang persediaan hadapi PRN

SARIKEI: Ahli Dewan Undangan Negeri (ADUN) Kuala Rajang, Datu Len Talif Salleh menyokong penuh saranan dari Ketua Menteri, Datuk Patinggi Abang Johari Tun Openg untuk turun padang bertemu rakyat bagi persediaan menghadapi Pilihan Raya Negeri (PRN) Ke-12 yang mana penggal akan berakhir tahun hadapan.

Katanya, turun padang bertemu rakyat sememangnya tugas dan tanggungjawab sebagai wakil rakyat terutama sekali dalam keadaan kita menghadapi gejala Covid-19.

“Dalam masa Perintah Kawalan Pergerakan (PKP), PKPB (Bersyarat) dan PKPP (Pemulihan) juga, secara peribadi, saya memang setiap minggu berada di kawasan Kuala Rajang.

“Ia adalah untuk memastikan rakyat tempatan di kawasan ini diberi perkhidmatan terbaik dalam kesempitan yang dialami oleh warga akibat wabak pandemik Covid-19,” katanya ketika dihubungi Utusan Sarawak, pagi semalam.

Ujarnya, bantuan yang telah disalurkan adalah seperti pengagihan makanan dan pelitup muka dalam fasa pertama dan kedua dalam PKP dan PKPB.

Menurut Len, pengagihan makanan dan keperluan asas tersebut melibatkan lebih kurang 5,200 ketua isi rumah (KIR) di kawasannya untuk mereka yang sangat memerlukan bantuan makanan.

“Pada masa ini, PKPP dilaksanakan dan kita telah diberi kelonggaran untuk menjalankan pembangunan untuk memastikan projek dibawah Projek Transformasi Luar Bandar (RTP) dan juga projek yang telah diluluskan sebelum ini akibat tertangguh diteruskan.

“Saya memohon mereka yang diberi kontrak untuk menjayakan projek ini supaya menjalankan tugas dan tanggungjawab seperti dalam jadual dan disiapkan dalam masa yang telah ditetapkan demi untuk kepentingan rakyat.

“Misalnya projek RTP dibawah Kuala Rajang seperti dewan, jalan raya dan projek yang telah diluluskan oleh Ketua Menteri semasa lawatan beliau ke Sarikei seperti naik taraf Masjid Al Muttaqin, jalan raya yang menghubungkan Kerubong dan Sare, jalan Sarikei ke Tanjung Manis dan juga cadangan untuk menyediakan kemudahan feri dari Parit Bugis ke Tanah Putih.

Oleh Earl Anek

See author's posts


Jong-un kongsi kuasa dengan adik

SEOUL: Pemimpin Korea Utara, Kim Jong-un dilaporkan bakal ‘berkongsi kuasa’ dengan adiknya, Kim Yo-jong yang akan mengawasi urusan am termasuk bertanggungjawab dalam hubungan dengan Korea Selatan dan Amerika Syarikat (AS).

Perkhidmatan Risikan Kebangsaan (NIS) di Seoul mendedahkan keputusan untuk memindahkan lebih banyak kuasa kepada wanita berusia 32 tahun itu jelas menunjukkan beliau sebagai pemimpin de facto kedua di Pyongyang.

Bagaimanapun, Jong-un masih memegang kuasa mutlak untuk menentukan sebarang keputusan.

“Keputusan itu tidak menunjukkan Jong-un menggunakan sistem kepimpinan kolektif sama seperti Parti Komunis di China. Perkongsian kuasa itu mengikut gaya kepimpinan Korea Utara pada masa ini,” kata anggota jawatankuasa risikan itu, Ha Tae-keung.

Beberapa pegawai atasan lain turut diberikan kuasa lebih meluas yang diharapkan dapat mengurangkan tekanan kepada Jong-un yang telah memerintah negara itu selama hampir sembilan tahun dan melindungi dirinya daripada dipersalahkan sepenuhnya jika kerajaan berdepan tuduhan ketidakcekapan.

Kelmarin, media tempatan melaporkan Jong-un memberitahu pemimpin parti pemerintah, Parti Pekerja bahawa Pyongyang sedang berdepan cabaran yang tidak dapat dijangka dan tidak dapat dielakkan dalam pelbagai aspek yang menyebabkan matlamat pembangunannya terpaksa ditangguhkan.

Pelbagai isu seperti sekatan antarabangsa, banjir dan pandemik koronavirus (Covid-19) telah memberi impak besar kepada ekonomi di Korea Utara yang dijangka menjadi penguncupan terburuk dalam tempoh lebih dua dekad. – AFP

See author's posts


PBB tidak amal politik kebencian

KUCHING: Parti Pesaka Bumiputera Bersatu (PBB) tidak mengamalkan politik kebencian sebaliknya memberi tumpuan kepada usaha membangunkan Sarawak ke tahap lebih tinggi.

Naib Presiden Parti Pesaka Bumiputera Bersatu (PBB) Datuk Dr Abdul Rahman Junaidi berkata, ia bukan omongan kosong kerana setiap kali pilihan raya calon PBB tidak memburuk-burukkan pihak lawan memandangkan iklim politik negeri ini amat berbeza dengan Semenanjung Malaysia.

“Fokus utama kita adalah membawa lebih banyak pembangunan yang memberi manfaat kepada masyarakat secara keseluruhannya. Kita tidak mahu membenci sesiapa sahaja sebaliknya tumpuan terus diberikan kepada usaha membangunkan negeri ini,” katanya.

Beliau berkata demikian pada Randau GPS-PBB DUN Pantai Damai di Kampung Pulo Ulu semalam.

Dr Abdul Rahman menjelaskan, sebagai parti teras kepada Kerajaan Sarawak, PBB di bawah kepimpinan Datuk Patinggi Abang Johari Tun Openg akan terus menjadi pembela kepada rakyat negeri ini dengan dibantu parti komponen lain.

“Kita berjuang untuk kemakmuran negeri ini. Ini kerana hanya parti anak tempatan sahaja yang memahami denyut nadi rakyat negeri ini,” ujarnya.Sehubungan itu menurutnya, PBB disetiap peringkat perlu memperkemaskan jentera untuk melakar keputusan cemerlang pada Pilihan Raya Negeri Ke-12 (PRN12) akan datang.

“Kerjasama merupakan asas kepada kekuatan sesebuah parti. Tidak kira kita pemimpin peringkat cawangan atau ranting, kerjasama erat antara kita perlu sentiasa dieratkan.

“Kita di Pantai Damai melakar keputusan cemerlang pada pilihan raya sebelum ini turut disumbangkan kerjasama erat antara jentera cawangan dan ranting,” jelasnya.

Beliau turut menasihati jentera PBB di kawasan Dewan Undangan Negeri (DUN) Pantai supaya tidak bersikap sambil lewa selepas keputusan cemerlang diraih pada pilihan raya sebelum ini.

“Kita tetap masih perlu bekerja keras memandangkan setiap ahli jentera mempunyai tugasan masing-masing. Laksanakan tugas kita dengan sebaik mungkin.

“Tanpa kerja keras dan melaksanakan tugas dengan penuh dedikasi, sukar untuk kita melakar keputusan cemerlang,” kata Dr Abdul Rahman.

Hadir sama, Timbalan Ketua PBB Cawangan Pantai Damai Drahman Jaladin, Setiausaha PBB Cawangan Pantai Damai Merdehi Mas, Timbalan Ketua Wanita PBB Cawangan Pantai Damai Dayang Nora Awang Sabudin, Ketua Pemuda PBB Cawangan Pantai Damai Sebeki Jen dan Ketua Pusat Tempat Mengundi Al Falah yang juga Ketua Ranting PBB Pulo Ulu Bujang Mohamad.

Oleh Diyana Samsuddin

See author's posts


Perayaan diraikan dalam norma baharu

ADENG IDRUS

LAWAS: Sambutan perayaan Hari Raya Aidilfitri dan Gawai Dayak tahun ini diraikan dalam norma baru yang jauh berbeza dengan amalan rakyat negara ini khususnya di Sarawak.

Sehubungan itu rakyat diseru untuk terus bersama memainkan peranan dalam memutuskan rangkaian Covid-19 dan dalam masa yang sama mengukuhkan jalinan hubungan baik antara masyarakat majmuk.

Timbalan Ketua Menteri, Datuk Amar Awang Tengah Ali Hasan melalui ucapan Gawai Dayak semalam menjelaskan, walaupun tradisi Ngabang pada perayaan kali ini tidak dibenarkan, namun ia akan dapat terus dirayakan bersama keluarga.

Perintah Kawalan Pergerakan Bersyarat (PKPB) tidak harus menjadi halangan untuk rakyat berhubung di antara satu dengan yang lain dan merayakan sambutan Hari Gawai ini dengan penuh keceriaan melalui platform media sosial seperti Facebook, Whatsapp, Instagram dan lain-lain.

“Saya berharap semangat perayaan Gawai ini akan dapat terus mempertingkatkan hubungan di antara semua kaum walaupun kita berbeza dari segi kepercayaan agama, budaya dan latar belakang yang berlainan.

“Semangat bekerjasama, hormat menghormati dan hidup dalam keadaan penuh harmoni adalah merupakan identiti kita sebagai orang Sarawak,” ujarnya.

Beliau berkata demikian dalam kenyataan media sempena sambutan Hari Gawai yang akan disambut pada Isnin, 1 Jun 2020.

Norma baharu ini harus dipandang dalam sudut positif iaitu memastikan keselamatan, kesihatan semua menjadi keutamaan tetapi keakraban antara rakyat perlu terus diperkukuhkan.

Beliau memberi jaminan kerajaan amat komited untuk memastikan agar sektor ekonomi akan dapat dibangunkan semula demi untuk meneruskan agenda pembangunan yang menyeluruh akan dapat dilaksanakan lebih-lebih lagi di kawasan luar bandar.

“Kita mahu memastikan agar kesejahteraan dan kualiti hidup masyarakat kita akan dapat dipertingkatkan,” tambahnya.

Awang Tengah yang juga ADUN Bukit Sari turut mengucapkan terima kasih kepada semua barisan hadapan yang bekerja bertungkus lumus untuk memutuskan rantaian penyebaran Covid-19 ini dan harus berkerjasama dengan mereka.

Oleh yang demikian, adalah menjadi tanggungjawab bersama untuk mematuhi segala arahan PKPB dan Prosedur Operasi Standard (SOP) yang dilaksanakan untuk menghapuskan penyebaran wabak Covid-19 ini.

Melalui disiplin dan kerjasama semua, beliau yakin rangkaian wabak Covid-19 ini mampu diputuskan.

See author's posts


Perdagangan S’wak-India RM9.933 bilion

KENANGAN … Datuk Amar Awang Tengah Ali Hasan bergambar bersama Pesuruhjaya Tinggi India ke Malaysia,Tuan Yang Terutama B.N. Reddy serta yang lain ketika B.N. Reddy serta rombongannya membuat kunjungan hormatdi pejabat Timbalan Premier Sarawak itu di Kuching, semalam.

KUCHING: Jumlah perdagangan antara Sarawak dan India setakat tahun lepas adalah bernilai RM9.933 bilion.Menurut Timbalan Premier Sarawak, Datuk Amar Awang Tengah Ali Hasan, perdagangan ini terdiri daripada eksport minyak sawit dan minyak petroleum serta import bijih aluminium, logam bukan ferus dan banyak lagi.“Ruang bagi mewujudkan dan mengembangkan perniagaan antara Sarawak dan India masih terbuka luas,” katanya.Beliau berkata demikian semasa kunjungan hormat oleh Pesuruhjaya Tinggi India ke Malaysia, Tuan Yang Terutama B.N. Reddy di pejabatnya di sini semalam.Pada majlis kunjungan hormat itu juga, Awang Tengah dan Duta India berkenaan bertukar-tukar idea dan pandangan mengenai pelbagai perkara dan ini termasuk kesediaan kedua-dua pihak bekerjasama dalam bidang digital, semikonduktor, biofarmaseutikal, pelancongan, pembinaan dan pertanian komersial.Dalam pada itu juga mempelawa syarikat India untuk meneroka peluang pelaburan di Sarawak, khususnya dalam ekonomi digital.“Hal ini demikian kerana India mempunyai kepakaran dalam bidang itu,” katanya.Turut hadir Penasihat Kementerian Perdagangan Antarabangsa, Industri dan Pelaburan (MINTRED), Datuk Mohd Naroden Majais, Ketua Setiausaha Suruhanjaya Tinggi India di Malaysia, C. Sushma, Pemangku Setiausaha Tetap MINTRED, Dzulkornain Masron, Pengurus Besar STIDC, Datu Hashim Bojet dan Pengerusi Asas Konsortium Industri India di Malaysia (CIIM), Datuk Umang Sharma.

Oleh NICKELYSON LAKUN

See author's posts


Rakyat bersatu kukuhkan perpaduan

MIRI: Pengukuhan perpaduan memerlukan penglibatan rakyat semua.

Oleh itu, Kementerian Perpaduan Negara (KPN) mengambil inisiatif untuk melibatkan semua rakyat di akar umbi dalam penghasilan Pelan Tindakan Perpaduan Negara (PTPN) 2021-2025.

Menteri Muda Wanita Keluarga dan Pembangunan Kanak-Kanak, Rosey Yunus berkata, pembabitan rakyat berbilang kaum dalam program sesi maklum balas rakyat berhubung draf PTPN tersebut penting untuk mendapatkan input bagi meningkatkan semula penghayatan prinsip Rukun Negara dalam kalangan masyarakat berbilang kaum.

Katanya, agensi kerajaan, badan bukan kerajaan (NGO), persatuan dan orang awam digesa untuk memberi idea serta cadangan untuk dimasukkan ke dalam pelan berkenaan supaya pelaksanaannya dapat memberi impak kepada perpaduan negara.

“Penganjuran program sesi maklum balas berhubung PTPN 2021-2025 ini adalah usaha yang bermakna sebab kita kadang kala melakukan sesuatu untuk masa depan tetapi tidak melibatkan akar umbi.

“Jadi untuk PTPN kali ini, kita semua terlibat maksudnya, seluruh rakyat Sarawak terlibat dalam memberi input kepada pengisian PTPN ini.

“Input daripada rakyat berbilang kaum ini nanti akan diambil kira dalam memurnikan draf PTPN,” katanya pada Majlis Pelancaran Sesi Maklum Balas Rakyat Berhubung Draf PTPN 2021-2025 di Dewan Kelab Rekreasi Petroliam Lutong di sini, semalam.

Mengulas lanjut, Rosey berkata, PTPN merupakan rangka kerja yang perlu dilaksanakan dalam tempoh lima tahun dan berteraskan kepada rukun negara dalam mengukuhkan perpaduan masyarakat negara ini.

Katanya, pelan berkenaan adalah bersifat spesifik, inklusif dan holistik.

“Oleh itu, PTPN kali ini bakal menganduni usaha serta program khusus dalam menyelesaikan isu berkaitan perpaduan bagi mengurangkan ketegangan, konflik dan polarisasi kaum,” katanya.

Turut hadir, Pegawai Jabatan Perpaduan Negara dan Integrasi Nasional Bahagian Miri, Giri Nyareng.

Oleh Liong Chai ling

See author's posts


Hirschi akhirnya rasai kemenangan

KESUNGGUHAN Marc Hirschi akhirnya membuahkan hasil ketika penunggang dari Switzerland itu melakar kemenangan di peringkat ke-12 perlumbaan berbasikal Tour De France, melupakan dua kegagalan beliau sebelum ini.

Tidak ada perubahan dalam kedudukan keseluruhan sehari menjelang aksi pendakian besar dengan Primoz Roglic Jumbo 21 saat di depan juara bertahan, Egan Bernal of Ineos dari Colombia.

Hirschi yang berusia 22 tahun pertama kali dipintas di garisan penamat oleh pelumba dari Perancis, Julian Alaphilippe di Promenade des Anglais yang ikonik di peringkat kedua.

Dia kemudian mengalami tamparan lain ketika pasangan Slovenia, Tadej Pogacar dan Roglic mengejar dan menewaskannya di Laruns di peringkat kesembilan hari Isnin.

Tetapi pelumba Sunweb akhirnya menemui formula yang tepat untuk menghasilkan kemenangan solo jarak jauh yang di laluan terpanjang jelajah sejauh 218km dari bandar Chauvigny yang dikuasai Chateau di melalui empat bukit yang berlikur ke Sarran di tengah-tengah Perancis.

“Saya tidak tidur dengan nyenyak dan saya mengalami sakit belakang, tetapi saya berkata pada diri saya untuk terus melakukannya,” kata Hirschi.

“Saya tidak akan pernah mempercayainya dan bahkan di kilometer terakhir saya masih tidak membiarkan diri saya berharap,” kata juara dunia lebuh raya berusia 21 tahun itu.

“Saya begitu hampir dua kali, jadi perasaan itu sukar dipercayai.”

Hirschi diberi ketakutan lagi oleh Alaphilippebut dengan pelumba dari Perancis itu dengan cepat meninggalkan percubaan pecut lewat beliau.

“Dia layak menang, saya gembira untuknya, saya tidak mempunyai tenaga. Dia terlalu kuat,” kata Alaphilippe di garisan penamat.

Jelajah akan berlangsung di pergunungan berapi terbesar di Eropah pada dengan diameter 70 km Puy Mary di Cantal Massif dengan peloton untuk naik ke 1783m.

“Pasukan kami memerlukan kemenangan,” Bernal beri amaran di garisan penamat semalam.- AFP

See author's posts


PETRONAS ceriakan nenek sebatang kara

BINTULU: “Saya sudah lama tidak menyambut Hari Gawai – dalam dua tahun- memandangkan saya tinggal seorang diri,” jelas warga emas, Sedi Kedit, 80 tahun, yang menghuni sebuah rumah usang di Batu 36, Jalan Bintulu-Miri.

Namun tahun ini, perayaan Gawai lebih bermakna untuk beliau. Baru-baru ini, beliau menerima bantuan berbentuk makanan daripada syarikat minyak dan gas negara PETRONAS.

Bantuan disalurkan oleh Yayasan PETRONAS melalui Program Sentuhan Kasih sempena perayaan Hari Raya Aidilfitri, Kaamatan dan Gawai. Program ini telah meringankan beban ribuan keluarga yang berpendapatan rendah di seluruh negara sejak dilancarkan pada 2005.

Sedi antara 1,200 keluarga di Sarawak dan 5,000 keluarga di seluruh Malaysia yang menerima sumbangan daripada PETRONAS tahun ini.

“Saya bersyukur dan tersentuh dengan bantuan PETRONAS yang sekurang-kurangnya membawa keceriaan kepada saya pada musim perayaan Gawai ini,” ujar beliau sambil mengibas kipas kecil yang diperbuat daripada kotak terpakai dan dipotong kepada bentuk segi empat tepat.

Rumah beliau dikelilingi semak belukar. Dibina sejak lima tahun lalu, rumah kecil ini menjadi saksi bisu kehidupan seharian warga emas ini. Bahang cuaca panas terik begitu terasa di dalam rumah itu memandangkan haba dari atap zink menerobos langsung ke ruangan biliknya.

Dia yang mahu disapa sebagai ‘Indai Man’ berasal dari Nanga Awik Krian, Saratok, telah menetap di Bintulu lebih 20 tahun lalu. Pada awalnya, dia sekadar mengikut suami bekerja di ladang sebelum memutuskan untuk terus menetap di sini.

“Rumah saya tiada elektrik, oleh itu saya nekad untuk membeli penjana kuasa tenaga solar sejak dua tahun lepas yang digunakan untuk mengecas telefon bimbit serta kipas dan lampu. Namun, sekiranya cuaca mendung, ia hanya mampu menghidupkan lampu malam sahaja kerana itulah saya perlu menggantung kelambu agar tidak digigit nyamuk pada waktu malam,” terang Sedi dengan nada sayu.

Sedi turut bergantung sepenuhnya kepada air hujan untuk kegunaan seharian.

Atas segenap dugaan yang menimpa dirinya, Sedi seringkali hanya mampu mengelus dada seiring mentari beranjak tenggelam. Dengan segala kepedihan hidup dialaminya, dia tetap bersyukur masih mempunyai rumah untuk berteduh.

Pergerakan Sedi Kedit agak terbatas kerana penyakit asma yang dihadapinya.

Pun begitu, episod yang menghiris hati ini seakan enggan beranjak daripada kehidupannya. Pada usia yang lanjut, dia masih perlu berjuang demi kehidupan sehariannya seorang diri. Untuk kelangsungan hidup, dia bercucuk tanam di tepi rumahnya selain mengharapkan bantuan bulanan daripada Jabatan Kebajikan Masyarakat.

Perjalanan hidupnya seakan tidak pernah lepas daripada kesulitan. Namun dengan segala keterbatasan pendapatannya itu, dia tidak pernah meminta atau mengharapkan belas ihsan orang lain untuk bertahan.

Baginya, tiada yang bisa menyurutkan langkahnya kerana di saat mentari memancarkan sinarnya, dia enggan berpeluk tubuh sahaja. Usia beranjak senja bukan bererti dia perlu berputus asa kerana percaya rezeki itu untuk mereka yang mahu berusaha.

Lantaran itu, wanita cekal ini masih bersemangat untuk menjemput rezeki setiap hari dengan menjual hasil tanamannya. Dia yang kesunyian memutuskan untuk menternak ayam kampung sebagai teman berbicara. Ayam kampungnya itu turut dijual kepada pembeli yang lalu lalang di sekitar kediamannya. Namun, hasilnya agak terbatas memandangkan ayamnya sering dimakan biawak yang menerjah masuk ke halaman rumahnya.

Lebih 20 ekor ayam kampung peliharaan Sedi menjadi peneman setianya.

“Biawak seringkali datang memakan ayam belaan saya hampir setiap hari. Kadang-kadang sampai dua ekor hilang dimakannya,” kata Sedi.

Menurut Sedi, hasil daripada perkahwinan pertama, dia dikurniakan empat orang anak yang kini masing-masing menetap di Kuching, Sibu dan Saratok.

Manakala, hasil perkahwinan keduanya bersama Juti Digat, dia dikurniakan seorang anak lelaki, Seman Juti yang berusia dalam lingkungan 30-an. Suaminya, Juti, telah meninggal dunia akibat sakit tua pada 2016. Lantaran itu, dia bergantung sepenuhnya kepada Seman yang kini bekerja di ladang berhampiran dan tinggal berasingan bersama keluarganya.

“Sejak Perintah Kawalan Pergerakan (PKP) ini, Seman tidak dapat menjenguk saya di sini. Sebab itulah, saya telah terputus bekalan makanan hampir tiga minggu. Saya tidak dapat turun ke bandar Bintulu kerana tiada pengangkutan awam sepanjang tempoh PKP ini,” terang Sedi yang tidak pernah lekang dengan senyuman.

Semakin merancak menua, tenaga Sedi semakin berkurang. Oleh kerana itu, huluran tangan jiran tetangga amat bererti baginya.  Pergerakannya makin terbatas akibat penyakit asma.

“Saya selalu melawat nenek Sedi dua hari sekali kerana risau dengan kesihatannya. Musim PKP ini saya menolong dia menjual hasil tanamannya ke rumah panjang berhampiran, dan hasilnya digunakan untuk nenek Sedi membeli beras,” terang Corina Mathew, 41 tahun, jiran berdekatan yang sering menjadi tempat Sedi melepaskan kerinduan terhadap anak-anaknya.

Sedi terkadang menangis dalam diam mengenangkan nasib dirinya yang tidak seperti wanita lain seusianya. Begitupun, semangatnya tidak pernah pudar dalam menelusuri hari-hari yang mendatang.

See author's posts


Kata Bukan Sebatas Rasa

Oleh Rosani Hiplee

PENULISAN sajak merupakan ungkapan batin penulis terhadap apa-apa yang menggetar rasa atau fikirannya. Justeru, momen-momen tertentu dalam kehidupan pasti mengocak ketenangan pada waktu-waktunya. Oleh itu, penulis yang tulus tidak mudah menuliskan ungkapan kata yang telus, sebaliknya menaakul makna jiwa dengan tidak sebatas perasaan yang polos.

Menurut H.B. Jassin, sajak itu ialah suara hati penyairnya. Sajak lahir daripada jiwa dan perasaan tetapi sajak yang baik bukanlah hanya permainan kata semata-mata. Sajak yang baik membawa gagasan serta pemikiran yang dapat menjadi renungan masyarakat.

Ungkapan kata yang penuh makna boleh menjadi sumber inspirasi untuk bangkit daripada kemurungan emosi. Meski hanya sebatas kata-kata, apabila diresapi magis, maknanya pasti menimbulkan kepercayaan diri dan menguatkan kembali tekad seseorang. Oleh itu, menerusi ungkapan yang bukan sebatas kata, makna kalimat tersebut pasti membuat seseorang bertenaga untuk lebih tegar dan segar kerana memiliki tafsiran baharu dalam fasa kehidupan yang dijalaninya.

Sememangnya, sajak bukan hanya sebatas kata-kata yang mengutus emosi tetapi lebih daripada itu. Sajak merupakan ungkapan perasaan yang dijalinkan dengan gagasan yang diperindah dengan elemen gaya bahasa agar kata-kata yang diolah berupa artistik dan membekas sensual makna di jiwa pembacanya.

Genre sajak akan mengembangkan kepekaan perasaan penulis dalam mentafsir pelbagai aspek rutin kehidupan. Apabila mempelajari penulisan sajak, penghayatan terhadap makna kata yang dipilih wajar difahami oleh penulis. Proses penghayatan dapat dikembangkan melalui pembacaan. Membaca sajak tidak hanya sekali tetapi diperlukan berulang kali sehingga penghayatan dapat meresapi makna kata yang mahu disampaikan oleh penulisnya.

Keterampilan menulis sajak dapat dipertingkatkan dengan kegiatan literasi puisi. Pemilihan diksi (kata) dan pembinaan imaginasi ketika menulis sajak merupakan elemen penting bagi mewujudkan kredibiliti dalam menggunakan percitraan dan majas yang diolah. Sajak bukan hanya sebatas kata-kata yang mengutus emosi tetapi juga makna tepu kata sajak itu sendiri.

Maka jelaslah bahawa dalam penulisan sajak, kata-kata bukanlah sebatas rasa tetapi pemaknaan kata juga amat dipedulikan. Oleh itu syabas kepada penulis muda seperti Azreen Azirah, Dalia Kasim dan Ramzi Junai kerana sajak mereka telah disiarkan dalam ruangan Wadah Bahasa dan Sastera, akhbar Utusan Sarawak pada hari Khamis yang lepas.

Ketiga-tiga buah sajak yang disiarkan mengungkapkan lingkungan kehidupan yang alamiah dalam kehidupan yang manusiawi. Kesemua sajak bertamsil tentang proses rutin kehidupan peribadi yang dijalani. Mudah-mudahan nilai perasaan dan pemikiran yang diolah tersebut berupaya memaknakan sesuatu kepada pembacanya. Sememangnya terdapat beberapa persoalan yang diolah dalam sajak-sajak tersebut berupaya membawa khalayak pembacanya ke ruang pemikiran yang kritis.

Sajak “Naskah Kiriman Rindu” oleh Azreen Azirah bertemakan kerinduan penulis terhadap seseorang yang telah pergi dan takkan kembali lagi. Sajak ini menguliti ruang rindu yang sunyi tapi harus dihadapi dengan tabah. Dalam sajak ini, penulis jelas menukilkan suasana hening yang sendu. Misalnya dalam rangkap berikut;

Tatkala sendu beradu di kalbu

lafaz syahdu mengiringi hembus nafas yang bisu

aku rapuh dalam buntu dan ragu.

(rangkap 1, “Naskah Kiriman Rindu”)

Dalam rangkap pertama sajak, penulis menukilkan kesedihan jiwanya yang disandarkan pada ketentuan Tuhan. Penulis mencari kekuatan batinnya lewat zikir kepada-Nya.

Demikian juga dalam rangkap kedua sajak, penulis berpandangan telus dengan berusaha untuk merelakan rasa yang terbuku di hati dengan tulus berdoa kepada-Nya. Kepasrahan jiwa penulis telah menemukan sesuatu yang boleh mengikhlaskan dirinya terhadap hal yang terjadi. Misalnya;

kupejamkan mata merelakan segala yang terbuku

beralaskan tikar baldu hadiah terakhirmu

kuutuskan bacaan senaskah kiriman rindu untukmu.

(rangkap 2, “Naskah Kiriman Rindu”)

Manakala dalam rangkap akhir sajak, penulis menyatakan pasrah dirinya kerana percaya kudratnya tak akan dapat mengatasi iradat Tuhan yang akan memberikan hikmah dalam pelajaran kehidupan baharunya. Misalnya;

Pinta hatiku agar kau kembali bersamaku

namun siapalah aku mengingkar takdir Yang Maha Satu

mungkin tersisip rencana baru rekayasa hidupku

mengajarku erti rindu tak harus bertemu.

(rangkap 3, “Naskah Kiriman Rindu”)

Sesungguhnya, sajak ini berusaha menampilkan kepada pembaca tentang hakikat dan rahmat yang tersirat dalam sesuatu peristiwa yang menyakitkan. Dalam maksud lain, penulis menyarankan keharusan berpandangan positif terhadap apa-apa jua kejadian yang telah ditetapkan oleh Tuhan.

Sajak ini berbentuk separuh bebas kerana ada keterikatan pengulangan rima akhir yang sama seperti syair. Sajak ini dibina daripada tiga buah rangkap yang agak sederhana baris-barisnya. Gaya bahasa sajak ini biasa dan bersahaja. Pemilihan diksinya mudah difahami. Penggunaan gaya bahasa sajak seperti simile, perlambangan, personifikasi, metafora dan lain-lainnya masih perlu diolah dengan lebih terampil dan menarik lagi. Sebagai contoh dalam rangkap pertama sajak, baris “memuji-Nya dengan zikir persis irama lagu” disarankan agar ditulis begini “memuji-Nya dengan zikir persis kasidah rindu”. Penggunaan “irama lagu” kurang sesuai jalinannya dengan perumpamaan berzikir kerana perbuatan zikir bermaksud memuji Tuhan, maka susila kata perlu harmoni.

Dalam sajak ini, penyajak perlu memurnikan juga olahan baris sajak agar naratif pemaknaannya lebih menarik dan puitis. Misalnya dalam baris “Terbuai dek embun bayu peneman kala subuh itu”, penggunaan frasa “embun bayu” bukanlah pilihan makna yang tepat apabila ditamsilkan sebagai metafora. Sekiranya penulis menggantikan kata “bayu” kepada “sayu”, dipercayai lebih sesuai pemaknaannya.

Selain itu, ejaan kata “naskhah” juga salah. Ejaan yang betul ialah “naskhah”. Semoga penulis peduli pada ejaan setiap kata yang digunakan dalam sajak agar mutu sajaknya dijaga baik kerana sajak bukanlah karya berjela seperti cerpen dan novel. Maka, menyemak ejaan kata yang digunakan tidaklah terlalu membebankan dan merupakan tanggungjawab dan etika penulis yang berdedikasi terhadap dunia kata-kata.

Sajak “Khilaf” oleh Dalia Kasim pula bertemakan hubungan insan yang manusiawi. Pada keseluruhan sajak, penulis membicarakan tentang kehidupan yang menua dengan mengenang beberapa kesilapan peribadi yang pernah dilakukan sepanjang usia di dunia yang fana ini. Misalnya;

Hingga waktu lena senja

kisah pahit tak sudah

dihidangkan cangkir bisu

sedang seteguk suam dihirup

mengalirkan jua bara gusar

ketika permintaan jadi kemestian

bukan sekadar permainan teka kata

menuang dalam diam.

Sebalik bancuhan berjamu pandang

butir kemanisan tumpah

pedihnya pernah menghitung ragu

membekas lalu sembunyi

setelah kita takungi

lantas melimpahkan percaya

sisa-sisa khilaf dingin

kelmarin mengucur tulus.

(rangkap 1 dan 2, “Khilaf”)

Sajak ini juga berbentuk bebas dan menepati kriteria puisi moden. Tiada keterikatan pada rimanya. Terbina daripada dua buah rangkap yang sederhana panjangnya.

Gaya bahasa sajak biasa dan sederhana. Pemilihan katanya mudah difahami cuma jalinan makna sajak kurang kemas dan harmoni. Maka apabila menghasilkan sajak sederhana seperti ini, penulis perlu mengambil risiko yang tinggi terhadap kekuatan dan kemampuan pemilihan kata yang digunakan. Begitu juga elemen-elemen sajak yang digarap harus malar dan menjalar segar.

Dalam sajak ini, penulis seperti terlihat cermat dalam pemilihan kata sehingga tidak menampakkan kata yang lewah. Tapi pemaknaan kata sajak cukup tersasar kerana penulis seperti kurang mengamati kekuatan makna kata yang digunakan. Misalnya, baris kata bergaris berikut, “Hingga waktu lena senja/kisah pahit tak sudah/dihidangkan cangkir bisu/ sedang seteguk suam dihirup/mengalirkan jua bara gusar”. Penggunaan kata “senja” dalam sajak ini melambangkan masa menua yang singkat tempohnya, namun cerita pahit atau sulit masih lanjut dihadapi. Dua baris tersebut dapat difahami maknanya. Tetapi pada baris berikutnya, sajak ini tergantung pada maknanya apabila “dihidangkan cangkir bisu/ sedang seteguk suam dihirup”. “Cangkir bisu” bukanlah padanan metafora dan citra yang sesuai dengan makna baris sajak yang sebelumnya. Begitu juga dengan personifikasi dan imejan “seteguk suam dihirup”. Penggunaan frasa “mengalirkan jua bara” bukanlah jalinan sifat kata yang tepat kerana bara tidak mengalir, larva yang mengalir. Malah, penggunaan kata bara dalam rangkap tersebut pun tidak sesuai dengan ungkapan yang dijalinkan. Oleh itu, mohon penulis menaakul semula pilihan dan olahan kata dalam baris sajak tersebut agar pemaknaan sajak tidak celaru dan kabur.

Dalam rangkap kedua sajak juga, permasalahan yang serupa ditemukan. Oleh itu, mohon penulis bersedia mengamati semula baris bergaris berikut, “Sebalik bancuhan berjamu pandang/butir kemanisan tumpah/pedihnya pernah menghitung ragu”. Apakah yang dimaksudkan dengan “bancuhan berjamu pandang”? Apakah perkaitan makna antara “butir kemanisan” dengan “pedihnya pernah menghitung ragu”? Bagaimanakah sifat manis boleh memedihkan? Percayalah bahawa dalam penulisan sajak, kata-kata bukanlah sebatas rasa yang dikhalayakkan, tapi juga sebatas makna yang sarat.

Terakhirnya, sajak “Pencak Pahlawan” oleh Ramzi Junai, sebuah sajak yang bertemakan semangat cintakan negara dengan mengenang jasa pahlawan leluhur dalam mempertahankan maruah negara. Dari larik ke larik sajak, penulis larut dengan persoalan perjuangan pahlawan leluhur dalam mendapatkan kemerdekaan bangsa demi generasi hari ini. Misalnya;

Tanah ini pernah menyaksikan

mulianya pencak pahlawan

menggenggam keris di tangan

biar darah berlumuran

nyawa menjadi taruhan

Jasad bergelimpangan

anak isteri ditinggalkan

air mata berlinangan

dahaga dan kelaparan

namun tiada ketakutan

mengerah segala urat pengorbanan

demi teguhnya perjuangan

menagih sebuah kemerdekaan

gugurmu lambang kebanggaan

memorimu kekal di ingatan

kita tidak merasai bebanan

jauh sekali kepayahan dan kesukaran

hanya bertempik kegirangan

kencangnya suara laungan

(sajak “Pencak Pahlawan”)

Dalam separuh baris akhir sajak, penulis memperingatkan generasi hari ini dan akan datang agar tidak melupakan jerih perih dan pengorbanan pejuang leluhur demi kesenangan dan maruah yang dinikmati kini. Persoalan tersebut walaupun tampak biasa tapi sebenarnya sebuah kritis pemikiran dan perasaan yang patriotik.  Misalnya;

bersama menelusuri kenangan

menghayati kesenangan

menghargai kedamaian

utuh menjadi anak watan

tidak lupa daratan

usah lena dibuai keasyikan

agar azimat keramat ini tidak dilupakan

bukan sekadar ungkapan khayalan

kekal segar sepanjang zaman

(sajak “Pencak Pahlawan?”)

Bentuk sajak ini separa bebas kerana adanya keterikatan pengulangan pada rima akhir sajak seperti syair. Sajak ini dibina daripada sebuah rangkap yang panjang. Gaya bahasa sajak ini biasa dan bersahaja. Pemilihan katanya pula agak langsung dan mudah difahami.

Selain itu, persoalan-persoalan yang digarap dalam sajak ini menarik dan bersemangat sebagai usaha menyeru generasi kini agar tidak mensia-siakan sejarah perjuangan dan pengorbanan pahlawan leluhur demi kesenangan yang dinikmati sekarang. Seperti lazimnya, sebagai penulis pemula, maka kematangan berkarya masih perlu diperbaiki agar olahan kata tidak klise dan bombastik. Misalnya dalam larik seperti “biar darah berlumuran/nyawa menjadi taruhan/ jasad bergelimpangan.”

Sesungguhnya dalam penulisan sajak, kesederhanaan ungkapan tetap menarik sekiranya kata-kata yang dipilih bukan sebatas perasaan sahaja tapi mencakupi ruang lingkup makna yang konkrit dan harmoni apabila ditaakul dengan sepenuh jiwa utuh yang merinding.

Rumusnya, ketiga-tiga buah sajak yang dibicarakan tadi tetap mempunyai kekuatannya apabila dinilai daripada tempoh usia pengalaman penulisnya. Sememangnya tamsilan mereka juga telah berupaya menelaah kehidupan ini dengan menghasilkan sajak yang bagus tema dan persoalannya. Mudah-mudahan, mereka terus berusaha dengan memberi perhatian terhadap hal-hal yang telah dinyatakan ini.

Waima apa pun, potensi dan kecenderungan Azreen Azirah, Dalia Kasim dan Ramzi Junai dalam penulisan sajak wajar dibanggakan. Justeru masing-masing berkemampuan dalam memperlihatkan bakat dan minat kepenyairannya. Hanya mereka harus lebih memahami gaya bahasa dalam sajak, terutama penggunaan metafora dan imejan agar olahannya kelak lebih terampil dan bertenaga. Mudah-mudahan sikap positif teguh menjejaki diri ke jalan kritik yang lebih membina dan terbuka. Syabas dan sukses, selalu!

See author's posts


Cubaan bunuh,Menteri Uganda ditahan

KAMPALA: Menteri Buruh Uganda direman dan dipenjara pada kelmarin kerana didakwa atas cubaan membunuh, lapor agensi berita Anadolu.

Mwesigwa Rukutana ditangkap pada Sabtu lalu selepas beliau mengambil pistol milik seorang pengawalnya dan melepaskan tembakan ke arah orang ramai yang menyokong pesaing politiknya, Naome Kabasharira.

Beliau bertindak demikian selepas tewas dalam pilihan raya tempatan di daerah Ntungamo di barat Uganda.

Menurut jurucakap polis, Fred Enanga, seorang mangsa dikenali Dan Rwiburingi, mengalami kecederaan parah di kepala dan dikejarkan ke Hospital Ntungamo, dilaporkan dalam keadaan kritikal sementara yang lain cedera ringan.

Beliau dituduh dengan tujuh pertuduhan termasuk cubaan membunuh, melakukan serangan dan ancaman keganasan.

Presiden Uganda, Yoweri Museveni dalam ucapannya pada Isnin mengecam tindakan itu.

“Menteri Rukutana dipenjara bersama pengawalnya dan mesti didakwa. Mereka perlu bertanggungjawab sepenuhnya dengan perbuatan yang dilakukan,” kata Museveni.

Dalam pada itu di Yaounde, Presiden Cameroon Paul Biya telah menandatangani dokumeni bagi menetapkan pilihan raya majlis perbandaran pertama, diadakan pada 6 Disember, lapor agensi berita Xinhua.

Pilihan raya yang julung kali itu bakal berlangsung di 58 bahagian di bandar-bandar besar untuk memilih anggota Majlis Perbandaran masing-masing.

Pilihan raya ini tidak pernah diadakan, walaupun perkara mengenainya terkandung dalam perlembagaan negara sejak bertahun lamanya.

Pemerhati tempatan menyifatkan pilihan raya itu sebagai langkah untuk mempercepat proses pengagihan kuasa pusat di samping membantu mengakhiri krisis pemisah di dua wilayah di barat laut dan barat daya.

Sementara itu, pemimpin pembangkang utama negara itu, Maurice Kamto, berikar akan mengadakan tunjuk perasaan jika konflik pemisah tidak diselesaikan sebelum pilihan raya berlangsung.-Bernama

See author's posts


Dua sekolah ditutup tujuh hari

KUCHING: Jabatan Pendidikan Negeri Sarawak mengeluarkan arahan penutupan Sekolah Menengah Kebangsaan Wira Penrissen, Kota Samarahan dan Sekolah Kebangsaan Jalan Haji Baki di sini untuk tempoh tujuh hari mulai semalam hingga 1 November berikutan pengesahan kes Covid-19.

Jawatankuasa Pengurusan Bencana Negeri (JPBN) Sarawak dalam kenyataannya memaklumkan penutupan itu bagi membolehkan kerja-kerja pembersihan dan disinfeksi dijalankan di dua sekolah berkenaan.

Sementara itu, dalam kenyataan berasingan, Pengarah Pendidikan Negeri Sarawak, Abang Mat Ali Abang Masagus berkata guru dan petugas di kedua-dua sekolah terbabit telah disarankan bekerja dari rumah sepanjang tempoh penutupan itu.

Guru yang terlibat turut disarankan melaksanakan proses pengajaran dan pembelajaran mengikut kesesuaian dan keupayaan akses telekomunikasi pelajar mereka.

SMK Wira Penrissen dan SK Jalan Haji Baki ditutup tujuh hari selepas seorang pelajar sekolah berkenaan disahkan positif Covid-19. – Bernama

See author's posts


MP Mukah sumbang 626 bakul makanan

MUKAH: Walaupun beliau tidak berada di tempat, Timbalan Menteri Di Jabatan Perdana Menteri Hal Ehwal Sabah dan Sarawak tetap menyalurkan bantuan kepada yang memerlukan di kawasannya.

Dato Hanifah Hajar Taib, yang juga merupakan Ahli Parlimen (MP) Mukah telah menyumbangkan sejumlah 626 bakul makanan baru-baru ini.

Daripada jumlah tersebut, 473  diserahkan kepada PUI / PUS dan Petugas Di Pusat Kuarantin Kem Belia (QC Kem Belia), Pusat Kuarantin dan Rawatan Risiko Rendah Covid-19 Kem Belia Mukah (PKRC Kem Belia), Pusat Kuarantin Politeknik Mukah (QC Politeknik), Pusat Kuarantin dan Rawatan Risiko Rendah Covid-19 Politeknik (PKRC Politeknik), Sekatan Jalan Raya Jebungan (SJR) dan Sekatan Jalan Raya (SJR) Sempadan Daerah Dalat / Mukah.

Manakala,  153 bakul makanan lagi diagihkan kepada  Ketua Isi Rumah(KIR) di Kampung Bunut, Rumah (Rh) Rimong, Rh Panjang Asin, Rh Bija dan Rh Chok yang terkesan selepas Arahan Perintah Kawalan Pergerakan Diperketatkan (PKPD) tempoh hari.

Sumbangan tersebut telah diselaraskan oleh Jawatankuasa Bencana Bahagian Mukah dan Pejabat Daerah Mukah, yang  diserahkan  kepada Ketua Kampung Bunut dan Tuai-Tuai Rumah di Kawasan Sebakong.

Oleh HENRY B SIYU

See author's posts


Sekula Pelilih Miri, Bintulu nerima bantu ari Petronas

MIRI: Petronas ke diarika Yayasan Petronas meri ‘sanitizer liquid’ enggau ‘dispenser  manual’ ngagai 11 bengkah sekula ke udah dipilih ba Miri enggau Bintulu ke bisi 16,634 iku nembiak sekula.

Bantu nya disuaka ngagai opis pelajar pelilih menua endur sekula nya sebedau iya diberi ngagai sekula ke udah dipilih.

Sekula ke nerima bantu baka nya ba Miri nya Sekolah Menengah Kebangsaan (SMK) Lutong,  SMK Tudan, SMK Senadin, SJK Chung Hua, Lutong enggau SJK Chung Hua, Pujut.

Sekula ke nerima ba Bintulu nya Sekolah Kebangsaan (SK) Tg Batu, SK Kidurong, SK Kidurong II, SMK Kidurong, SMK Asyakirin enggau Kolej Vokasional.

Menijar Besai Petronas  Sarawak Zulaihi Mantali madahka, bantu ke baka nya ngayanka sukung Petronas ba pengawa nyekat pendamik Covid-19 ngambika enda berampit ngaga bala nembiak sekula ba nengeri tu.

Ku iya, Petronas tetap komited sama enggau besaup ngangkatka tikas pengidup komuniti ngelingi endur kandang sida iya ngatur pengawa.

“Kami sigi endang nyukung pengawa meresi jari ngena chara ke betul ngagai bala nembiak sekula, pengajar, staf enggau bala temuai bukai pengudah sekula dibuka baru.

“Kami ngarapka bantu ker baka tu ulih ngurangka bala nembiak sekula dirampit pendemik Covid-19 setipak enggau gerah baka ke udah dipadahka perintah dikena ngurangka penyampau kes baru,” ku iya.

Ku Zulaihi, Yayasan Petronas mega udah meri ‘sanitizer liquid’ enggau ‘dispneser ‘ ngagai sekula primari enggau sekondari ba Johor, Kedah, Labuan, Melaka, Perak, Sabah enggau Terengganu ngena Opis Pelajar Nengeri endur sekula nya.

Ku iya, bantu nya sekeda ari tulung ke diberi Yayasan Petronas penyampau RM20 juta ke nyengkaum perengka sereta kereban dikena mantu hospital enggau sida ke gawa enggau naka ulih nyekat pandemik Covid-19 ari berampit.

Oleh Liong Chai Ling

See author's posts


Jerman lanjutkan skim bantuan khas pekerja

BERLIN: Kerajaan Jerman melanjutkan skim bantuan khas bagi menampung pekerja selepas kehilangan waktu akibat pandemik Covid-19, sehingga setahun lagi.

Gabungan parti konservatif dan Demokrat Sosial di bawah pimpinan Canselor, Angela Merkel bersetuju pada Selasa, untuk membenarkan program berkenaan selama 24 bulan lagi, khusus bagi firma yang tempohnya akan tamat hujung tahun ini.

Mereka turut bersetuju membenarkan lanjutan tempoh bantuan kewangan bagi perniagaan kecil sehingga akhir tahun ini, dan meringankan peraturan insolvensi, bagi mengelakkan pengisytiharan muflis.

Program lebih pendek dikenali sebagai Kurzarbeit itu, menyaksikan kerajaan Jerman menampung sehingga dua pertiga gaji pekerja apabila tempoh perkhidmatan dipendekkan untuk menjimatkan kos.

Skim terbabit digunakan secara meluas ketika krisis kewangan 2008-2009 dan berupaya menyelamatkan puluhan ribu pekerjaan.

Program itu adalah satu daripada lima kaedah digunakan Berlin bagi melindungi ekonomi Eropah daripada kesan pandemik Covid-19, iaitu sebahagian daripada pakej sokongan bernilai 1.1 trilion euro (RM5.4 trillion).

Ketika kemuncak pandemik pada April lalu, sejumlah 6.8 juta rakyat Jerman menerima bantuan kewangan menerusi skim itu, kata agensi pekerjaan kerajaan Persekutuan.

Bagi memudahkan akses kepada program, semua menteri turut mengurangkan kriteria yang perlu dipenuhi syarikat sebelum menerima bantuan. – AFP

See author's posts


Anwar beri tempoh dua minggu

PUTRAJAYA: Perdana Menteri Datuk Seri Anwar Ibrahim hari ini mengarahkan Majlis Tindakan Sara Hidup Negara (NACCOL) untuk mencerakin dan menelusuri implikasi subsidi dalam tempoh dua minggu.

Beliau berkata subsidi yang ditanggung kerajaan pada masa ini antaranya subsidi elektrik, dinikmati semua golongan walaupun ia sebenarnya bertujuan untuk membantu golongan rakyat miskin.

“Saya tidak ada masalah dengan subsidi bagi rakyat terutama yang susah, tetapi dalam perbincangan kita, subsidi ini harus bersasar,” katanya dalam sidang media selepas mempengerusikan mesyuarat khas Majlis Tindakan Sara Hidup Negara di Perdana Putra, di sini hari ini.

“Saya berikan tempoh dua minggu untuk mencerakin dan menelusuri seluruh implikasi, dan bincang dengan sektor swasta, pelabur supaya mereka faham subsidi bertujuan untuk meringankan beban rakyat miskin, dan tentunya golongan kaya dan industri tidak harus mengambil manfaat.

“Maknanya subsidi untuk elektrik akan diteruskan. Bila saya sebut perkara ini saya tidak mahu ada kebimbangan subsidi untuk rakyat, tetapi untuk golongan terkaya, industri besar …tidak harus memperoleh subsidi kerana ia menjadi beban kewangan yang besar kepada kerajaan,” tambahnya.

Anwar berkata dasar menyeluruh berkaitan isu subsidi itu akan diteliti selepas pembentukan Kabinet.

Mesyuarat khas Majlis Tindakan Sara Hidup Negara itu turut dihadiri Ketua Setiausaha Negara Tan Sri Mohd Zuki Ali dan Gabenor Bank Negara Tan Sri Nor Shamsiah Mohd Yunus serta ketua-ketua setiausaha kementerian.

Perdana Menteri pada hari pertamanya bertugas di Perdana Putra pada Jumaat lepas berkata isu kos sara hidup menjadi keutamaan kerajaan perpaduan pimpinannya bagi mengurangkan beban dialami rakyat ketika ini.

Sementara itu Anwar berkata beliau telah meminta Kementerian Pertanian dan Industri Makanan melalui Lembaga Pemasaran Pertanian Persekutuan (Fama) untuk mengambil langkah bagi mengawal kos pengeluaran bekalan makanan seperti telur ayam.

“Saya juga ucapkan terima kasih kepada industri kerana nampaknya telah berjaya menyediakan telur ayam di pasaran dengan mencukupi,” katanya.

— BERNAMA

See author's posts


Projek kondominium Parkhill The Logg habis ditempah

HARTANAH DAPAT SAMBUTAN MEMBERANGSANGKAN… Projek kondominium Parkhill The Logg meliputi 250 unit oleh pemaju hartanah yang berpangkalan di Sabah, K.T.I Sdn Bhd telah habis ditempah semasa tempoh jualan pada Januari dan Jun 2022. Setakat ini, 130 pemilik rumah turut membuat pembelian rasmi dengan menandatangani perjanjian jual beli. Projek ini dilengkapi dengan satu atau tiga bilik tidur yang terletak di pembangunan hartanah paling mewah di negeri itu. Parkhill merupakan antara tiga menara kediaman yang turut merangkumi dua blok pangsapuri berperkhidmatan 28 tingkat yang dikenali sebagai Shorea & Astoria. Ketiga-tiga blok ini terletak dalam pembangunan bercampur yang dikenali sebagai The Logg. The Logg dibangunkan di atas satu daripada beberapabidang tanah utama terakhir di tengah-tengah Luyang di Sabah.

KUALA LUMPUR: Projek kondominium Parkhill The Logg meliputi 250 unit oleh pemaju hartanah yang berpangkalan di Sabah, K.T.I Sdn Bhd telah habis ditempah semasa tempoh jualan pada Januari dan Jun 2022.

Menurut pemaju tersebut, setakat ini, 130 pemilik rumah turut membuat pembelian rasmi dengan menandatangani perjanjian jual beli. Projek ini dilengkapi dengan satu atau tiga bilik tidur yang terletak di pembangunan hartanah paling mewah di negeri itu.

Dalam kenyataan semalam, syarikat itu menjelaskan K.T.I  juga merupakan pemaju pertama di Sabah yang menawarkan penyelesaian pembiayaan alternatif untuk menjadikan pembelian rumah sebagai proses mudah diakses dan tanpa masalah melalui Program Pemilikan Hartanah K.T.I.

Pengarah Jualan dan Pemasaran K.T.I. Stella Loke berkata penyelesaian pembiayaan itu membolehkan 70 pembeli tempatan memiliki rumah mewah idaman mereka dengan sifar bayaran pendahuluan dan pembiayaan 100 peratus.

“Misi kami adalah membantu mereka merealisasikan aspirasi untuk memiliki rumah idaman mereka, kami gembira dengan kemajuan Parkhill yang memberangsangkan.

“Kami telah menjadikan impian itu satu realiti untuk pembeli tempatan. Kami akan terus berusaha dan memperluas manfaat program pemilikan hartanah kami kepada pembeli Shorea & Astoria,” katanya.

Menurut syarikat itu, Parkhill merupakan antara tiga menara kediaman yang turut merangkumi dua blok pangsapuri berperkhidmatan 28 tingkat yang dikenali sebagai Shorea & Astoria.

The Logg dibangunkan di atas satu daripada beberapa bidang tanah utama terakhir di tengah-tengah Luyang di Sabah.

Bagi memastikan integriti struktur pembangunan seluas 2.02 hektar ini tidak dikompromi, K.T.I telah membina dinding asas bangunan dan papak menggunakan barisan cerucuk gerudi, jelas syarikat itu.

Projek itu juga mempunyai ciri tahan gempa bumi, tambahnya.

Pengarah Projek, Wilson Loke berkata: “kami mengambil inisiatif tambahan untuk menggunakan kaedah ini bagi memastikan lanjutan jangka hayat The Logg dengan menghalang hakisan tanah.”

Pembangunan bersepadu itu adalah projek usaha sama dengan Lembaga Pembangunan Perumahan dan Bandar Sabah dengan dibiayai oleh Bank Pembangunan Sabah.

Ia membuktikan keyakinan kerajaan negeri terhadap K.T.I untuk menjana semula Luyang menjadi hab kediaman mewah, komersial dan gaya hidup, menurut syarikat itu.

Projek itu dijangka siap pada 2025.

Layari laman web The Logg di https://www.thelogg.com.my/shorea-n-astoria/ dan https://www.maybank2own.com/portal/kotakinabalu/5322-the-logg-astoria-shorea.html untuk mendapatkan maklumat lanjut mengenai projek itu dan pembiayaan HouzKEY bagi Shorea & Astoria. – Bernama

See author's posts


Persidangan Dewan Rakyat dilaksana ikut SOP

BATU PAHAT: Persidangan Dewan Rakyat yang dijadual berlangsung pada 13 Julai depan akan dilaksanakan dalam keadaan kebiasaan baharu, dan walaupun terdapat sedikit kelonggaran diberikan, namun, ia perlu mengikut prosedur operasi standard (SOP) ditetapkan kerajaan.

Timbalan Yang Dipertua Dewan Rakyat Datuk Mohd Rashid Hasnon berkata, perkara utama yang perlu diikuti adalah jarakan sosial satu meter di antara Ahli Parlimen dan ia akan tetap dilaksanakan.

Beliau yang juga Ahli Parlimen Batu Pahat berkata, kedudukan setiap Ahli Parlimen di dalam dewan akan diperkemaskan termasuk kedudukan mereka yang sebelum ini yang agak tidak sekata jaraknya.

“Ketika sidang sebelum ini (18 Mei lepas), ada jarak antara YB (Yang Berhormat) ini yang satu meter atau lebih, namun, pada sidang yang akan datang ini ia akan disusun dengan kiraan yang lebih tepat agar persidangan dapat berlangsung dengan lancar dan mampu memuatkan para tetamu.

“Semua Ahli YB perlu hadir pada kali ini kecuali ada alasan kukuh… pemeriksaan kesihatan pula hanya perlu dilakukan bagi mereka yang bergejala,” katanya yang ditemui pemberita pada program pemberian sumbangan kebajikan Parlimen Batu Pahat, di sini semalam.

Mohd Rashid berkata, persidangan Dewan Rakyat juga akan dijalankan seperti kebiasaan dengan tempoh masa bersidang akan dimulakan pada jam 10.00 pagi dan akan tamat pada 5.30 petang, kecuali jika ada usul baharu.

Beliau berkata, sidang berkenaan boleh dianggap penting, yang akan lebih memfokuskan kepada usul berkaitan keselamatan negara berbanding dengan usul lain.

Sementara itu, berkaitan pemberian sumbangan semalam, Mohd Rashid memaklumkan ia membabitkan lima penerima yang terdiri daripada golongan memerlukan, selain sumbangan turut diberikan kepada beberapa pertubuhan bukan kerajaan (NGO) dalam kawasan Parlimen Batu Pahat.

“Sumbangan RM20,000 ini turut dipanjangkan kepada beberapa orang nelayan yang terlibat dalam kejadian ribut bulan lepas sehingga mengakibatkan kerosakan kepada bot masing-masing,” katanya. – Bernama

See author's posts


Lebih 3,000 pelajar IPT dihantar pulang

PUTRAJAYA:
Kementerian Pengajian Tinggi (KPT) akan menghantar pulang seramai 3,194
penuntut
institusi pengajian tinggi (IPT) lagi melibatkan pergerakan intra-zon
semalam, kata
Menteri Kanan (Kluster Keselamatan)   Datuk Seri Ismail Sabri Yaakob.

Menurut beliau,   pergerakan itu melibatkan empat zon iaitu Zon
Timur ke dalam Zon Timur (Pahang, Kelantan dan Terengganu), Zon Perak ke dalam
Zon Perak, Zon Selatan ke dalam Zon Selatan (Negeri Sembilan, Johor, dan
Melaka) dan Zon Sarawak ke dalam Zon Sarawak.

Beliau berkata, KPT
akan menghantar pulang 1,029 pelajar di Zon Timur,   519 pelajar di sekitar   Perak,   1,366 pelajar dalam Zon Selatan ke Zon
Selatan dan
280 pelajar dalam Zon Sarawak ke Zon Sarawak.

“Seorang wakil keluarga akan menjemput
pelajar terlibat di Ibu Pejabat Polis   atau Pejabat Daerah yang telah dikenal pasti.

“Bagi keluarga yang tidak dapat
menjemput pelajar di lokasi ketibaan, urusan penghantaran pelajar akan
dilakukan oleh agensi kerajaan yang terlibat,”   katanya pada sidang media harian berkaitan
PKP, di sini semalam.

Sementara itu Ismail
Sabri berkata, pengumuman mengenai kebenaran beroperasi bagi perusahaan kecil
dan sederhana (PKS) berserta prosedur operasi standard (SOP) yang ditetapkan
akan dibuat dalam masa terdekat.

“Tunggulah pengumuman
nanti kerana antaranya dari segi kelonggaran yang akan diberikan adalah
syarikat-syarikat kecil, PKS juga,” katanya.

Menjawab kegusaran
orang ramai mengenai jarak
sosial apabila dua individu dibenarkan di dalam satu kenderaan untuk
keluar bersama, beliau berkata perkara itu dipertimbangkan setelah mengambil
kira graf kes positif Covid-19 yang semakin melandai.

“Bila kita menetapkan seorang dalam satu
kenderaan pada peringkat awal, di PKP fasa satu, dua dan tiga, jumlah positif
Covid-19 masih terlalu tinggi, dan kita dapat banyak aduan daripada pemandu
yang terpaksa bersendirian,” katanya.

Jelasnya, orang ramai
juga sentiasa mematuhi SOP yang telah dikeluarkan ketika berada di pasar raya.

Ditanya mengenai
syarikat penerbangan tambang murah   AirAsia   yang telah memulakan penerbangan domestik
Rabu lepas antaranya ke Miri, Sarawak, Ismail Sabri berkata perkara itu
dibenarkan bagi menampung keperluan penumpang memandangkan Malaysia Airlines
hanya terbang ke Sabah dan Sarawak seminggu sekali sahaja.

“Bagaimanapun,
SOP tetap sama. Sebelum terbang dari mana-mana tempat sekali pun, mereka perlu
mendapat kelulusan daripada pihak polis untuk tujuan penerbangan,”
katanya.

Sementara itu Ismail
Sabri berkata, mana-mana pihak yang ingin menyalurkan bantuan makanan di
kawasan yang dikenakan Perintah Kawalan Pergerakan Diperketatkan (PKPD)
dinasihatkan agar melakukannya melalui pusat operasi yang ditetapkan di setiap
PKPD.

Beliau berkata, ini
bagi memudahkan petugas barisan hadapan menyelaras dan mengagihkan bekalan
berkenaan kepada penduduk dalam kawasan terbabit.

“Ia juga supaya dapat dipantau agihan
itu berikutan terdapat segelintir penduduk yang telahpun menerima barangan
keperluan tanpa pengetahun pusat operasi,” katanya.

Dalam perkembangan
lain, Ismail Sabri berkata setakat Selasa, Polis Diraja Malaysia (PDRM) dan
Suruhanjaya Komunikasi dan Multimedia Malaysia (SKMM) telah membuka sebanyak
249 kertas siasatan berkaitan berita palsu Covid-19.

Beliau berkata,
Pasukan Respons Pantas (PRP) Kementerian Komunikasi dan Multimedia Malaysia
(KKMM) yang ditubuhkan bagi membantu membendung penyebaran berita palsu
berkaitan Covide-19
telah membuat penafian 243 berita palsu sejak mula beroperasi pada 24
Mac lepas.

“Salurkan
maklumat kepada PRP di talian 03-8911 5103 atau layari WWW.SEBENARNYA.MY untuk
menyemak kesahihan berita,” katanya.

Dalam pada itu Ismail
Sabri berkata, PDRM telah menahan 683 individu ingkar Perintah Kawalan
Pergerakan (PKP), merangkumi 598 individu yang direman dan 85 individu dijamin
polis.

Mengenai pusat
kuarantin, beliau berkata setakat hari ini, sebanyak 232 pusat kuarantin telah
beroperasi berbanding 226 pada hari sebelumnya dengan17,447 individu sedang
menjalani proses kuarantin wajib. – BERNAMA

See author's posts


Pengerindu disada ngena renung

Apin lama ti udah penulis tekenyit bendar lebuh nembiak tengan umur ngenyit nyada renung ba siti pengerami melah pinang di mengeri besai Kuching ditu. Pengerami nya nyatup indu dara ari Kuching enggau lelaki ari menua Song di sitak Kapit.

Pengelandik nembiak nya ngerintaika leka renung ti nyantil pengerindu enggau penyayau entara dua iku mensia endang amat ngemegahka ati semua mensia mayuh ti sama bisi begulu ngeramika atur melah pinang ba siti hotel tebilang di Kuching ditu malam nya.

Kitai bansa Iban endang sigi ditemu sereta dipuji kaya ba pengawa enggau main asal. Renung ti siti main asal ti agi mengkang dikemeran nyentukka seharitu. Nyadi renung tu bisi dua bengkah bansa. Iya ti balat agi dikemeranka mensia mayuh datai ka saritu iya nya renung semain. Siti agi renung ke jarang agi didinga tauka dimainka bala kitai nya renung sakit.

Ba pelilih menua Saratok emggau Debak bisi dua-tiga puluh taun ke udah tu, renung sakit agi bisi dikerejaka bala lemambang taja pan iya jarang bendar. Kebuah pia, laban bala kitai di menua nya nyau udah bela masuk pengarap Kristian lalu udah lama muai pengarap lama. Nya alai main asal baka renung sakit pan jarang dikereja kelimpah ari ke endang nadai tentu mayuh bala lemambang ke nemu berenung ka orang sakit.

APAI DINGGU

Ba menua kami di Batang Malupa, pati Krian, semina siku lemambang ke udah tebilang laban suah berenung ka orang sakit. Niang lemambang nya ti ditemu orang ngena nama kangau iya Apai Dinggu sigi ditemu orang suah ngereja renung sakit. Iya enda kala ngerikut renung sakit ba RTM tang bisi ngerikut sampi dalam taun 1955.

Nitih cherita, niang lemambang Apai Dinggu bisi sekali diambi orang berenungka siku apai tuai orang ke sakit ba rumah panjai Lubuk Bundung dalam Malupa. Nyadi orang ke sakit nya niang Mansur a.k.a Apai Ipit menya ke maya nya baru ditemu orang ba kerapa menua ili udah bekau ke tesat dalam pengelama lebih sapuluh hari. Udah bekau ke berenung nya, enda ga iya pulai gerai baka selama tang iya agi ulih idup dalam kurang lebih dalam lima bulan.

Nyadi sebengkah renung ke dikumbai renung semain nya siti bansa main asal ke agi mengkang dikemeranka bala lemambang kemaya hari tu. Mayuh kitai Iban udah nguji ngerikut ba RTM renung semain. Nyadi nyawa ke suah ditabur ba RTM lalu dikelala mensia mayuh baka nyawa Segaya anak Geraik (ari Betong), Bidin anak Sanggu (ari Nanga Ulai, Debak), Ngelai anak La enggau Baja (ari Awik), Jamit (ari Ulu Krian), Lindung ak Lanchang (ari Ulu Krian), aya aku Dundang anak Enchana (ari Sungai Belung, Malupa), Jelemin Jantan a.k.a Apai Jandek (ari Kedap) enggau niang Saban anak Imung a.k.a Apai Badey ari rumah panjai Kedap dalam Malupa. Semua sida tu udah ninggalka dunya injau kitai tu magang tang mengkang dikingat laban ke landik berenung.

Laban pengawa belagu nya ukai main asal kitai Iban, renung semain tu meh tau diambi kitai nyadi ganti lagu. Kebuah pia, laban iya ulih dibanding kitai enggau lagu opera bansa ribai kelia, laban iya sama nyeritaka asal, pengasai sereta enggau mayuh bengkah pengirau ati, penyenang, penyamai, pia mega pasal penusah enggau penanggul bukai dalam dunya pengerindu, belaki-bebini enggau pengidup bujang-dara kitai mensia. Iya tau dikumbai pengerintai asal dunya pengerindu kitai Iban.

Sebengkah main asal ke balat agi dikemeranka kitai Iban ba Batang Saribas enggau Batang Krian, renung mega nyidi pemutus ati, pemenchi, unak enggau duri dalam dunya pengerindu. Iya mega siti chara tauka jalai sida ke bujang ngenataika asai ati ngagai sida dara perembam dalam awakka tau malas lalu sama-sama ngerasuk diri dalam dunya pengerindu.

TUNDI BUJANG DARA

Nyadi lebuh ke berenung, lemambang nya lalu milih jaku ke setimbal awakka manah munyi didinga. Iya mega ngaga gulung sera nyawa awakka nyaris sereta manis ba pending bala peninga mayuh.

Renung semain mayuh agi nyerita pasal pengawa enggau tundi antara sida ke bujang enggau dara ba rumah panjai. Ambi ka banding, lemambang selalu mungkal tauka ngepun renung semain enggai genteran ke madah ka diri lembau deka berenung munyi tu: ‘…lembau berenung tang nyau alah gulu bala anembiak ti begempuru duduk berimbai, sereta laban nyau alah pangkang sida apai orang ti ngerigang duduk ngelulai..’ Udah nya baru iya ngerintai lalu nyebut leka renung ke nyadi batang renung iya lemai nya.

Orang ke berenung nya ulih milih ba senentang ni iya deka ngepun renung iya. Ambi ka banding, iya milih ari pun indu ke nyera laban baru betubuh bisi munyi tu, ‘ nyera tetenguk deka makai upa rutan jelai enggau raba assam binjai..’ Udah nya iya pan lalu ngerintaika laki indu nya ke lalu belabuh bepenti-pemali. Nyadi ba pengarap asal Iban kelia, mayuh amat penti pemali ke enda tau dikereja laki indu ke betubuh bisi nya.

Iya lalu nampung renung iya nya tadi ke nyeritaka indu nya lalu beranak indu. Udah anak iya nya manggai tiga bulan, iya lalu diberi mandi ba sungai ke nandaka iya udah sebulu enggau babas sereta ai ba menua nya. Udah umur iya manggai ngagai enam belas taun, apai iya lalu ngaga padung endur iya tinduk. Renung iya bisi nyebut munyi tu, ‘…padung ke belikau nabau ngeraran emggau sengkilung tedung bulan…’ Indai iya pan lalu mubuh ka minyak kena ngemauka padung nya, ‘….mubuh belabak minyak jayau jematan…’ awakka padung iya manah bau disium bala sida bujang ke datai ngayap kia.

Semua bala sida bujang ba genturung menua nya lalu berebut deka ngayap ngagai indu dara nya laban empa pemanah bau padung sereta mega empa pemajik iya empu. Ditu lemambang nya lalu enggau naka ulih ngena pemandai enggau pemanah nyawa iya ngerintai enggau leka renung ke naka pemanah iya ke tau mega ngasuh ati orang ke ninga nya lantang, ketawa, gaga sereta mega tau mega nyayat ati sida ngasuh tusah, gagau, lembau enggau sinu. Lebuh ke ninga lemambang ke landik, mayuh baka sirut nyabak bala orang ke ninga empa penyinu ati ni.

Udah nya lemambang pan manggai ba endur iya ke ngenang serebana indu dara nya lebuh orang bujang nyau nadai datai ngayap iya agi. Indu nya serabana ka diri nyau tusah ati, sereta lembau kediri munyi tu, ‘ indu dara udah merampau, nguan genturan papan linsu begulai enggau perambu gulung kibung….’

Bepun ari nya iya enggau siku ari indu sida serumah ke serambau lalu pansut turun ka babas enggau tuju deka ngiga tubu munyi tu, ‘…ngiga tubu ngagai siti munggu langgung bedarung…’ Udah seduai bejalai cukup penyauh ari rumah sida, dia seduai berunding sereta setuju deka munuh diri. Seduai lalu ngiga tubai. Udah tetemu ka tubai seduai lalu nutuk tubai ba cuban kayu. Lebuh seduai udah ngetu nutuk tubai sereta lalu udah bulih cukup ai tubai ambi ka irup seduai, dia seduai lalu deka ngirup ai tubai nya. Lebuh seduai baru deka nuntum ka cuban ngagai mulut, dia dua iku bujang ke sigat amat lalu bisi ayan ba mua seduai, segenda bediri ngimbai seduai ngena ngepan kitai Iban. Bujang nya lalu ngerampas cuban ai tubai ari seduai sereta lalu nikau iya jauh. Ditu lemambang ngena pengelandik iya berenung sereta ngena jalai renung ke mayuh gerinek enggau gerananing nyawa.

NINGA PEMANAH LEKA RENUNG

Angkat ari nya lemambang lalu nyeritaka orang bujang ke mai seduai pulai ngagai menua seduai sereta lalu deka ngambi seduai ka bini. Ba rumah panjai indu dara nya tadi apai indai seduai lalu belabuh tudah ati laban seduai nadai pulai lalu dikumbai lenyau. Orang ba rumah bujang dua iku nya naka iya pengaga ati lalu selamatka seduai.

Enti bisi awak, pemacha anang enda nguji ninga ka renung semain ke ditabur ba radio. Kita tetap deka rindu ati ninga pemanah leka renung sereta mega nyawa bala sida aya ke berenung nya. Lalu ari semua sida ke berenung, siku sida ke balat ngasuh ati rindu, nadai lebih ari niang Segaya anak Geraik menya. Ukai ketegal nyawa iya manah, tang laban leka enggi iya bisi nyelai ari enggi sida bukai, sereta mayuh leka ke ngasuh ketawa geli ati.

Sekeda bala lemambang ke udah pegari nama berenung dalam radio nyangka mayuh udah parai.

Nya alai enti bisi awak, anang enda belajar berenung semain ngichaka dudi hari ulih rekoding ba radio. Tentu bala sida Edwin Manggah, Bana Jimbat sereta bala sida Mujap enggau Bunyau gaga enti kita bisi pengelandik nya.

ULIH TELESA EMPERAN

See author's posts


WAIfm: Hadkan kepada satu siaran sahaja

BEKENU: Pengurusan Radio Televisyen Malaysia (RTM) Sarawak digesa mengehadkan satu siaran sahaja daripada stesen radionya pada waktu tengah hari membabitkan siaran Iban (WAIfm) agar dapat didengarkan di seluruh negeri ini.

Tr. Ayai Sawing Zon Saeh (Daerah Subis) ketika dihubungi berkata, bermula Ogos ini RTM Sarawak di bawah pengurusan baharu mengarahkan semua stesen WAIfm negeri ini beroperasi serentak pada waktu tengah hari.

Katanya, ini bermaksud semua WAIfm seluruh negeri beroperasi serentak pada waktu tengah hari dari jam 12.00 tengah hari hingga 3.00 petang adalah melibatkan WAIfm Kuching, Sri Aman, Sibu, Bintulu, Miri dan sebagainya.

“Beroperasi secara serentak akan menjadi semua pendengar tidak mendapat maklumat dengan berita, ‘pesan pemati’/sakit, pengumuman sesuatu perkara dan sebagainya dari bahagian wilayah lain.

“Ini bermaksud pendengar di Miri tidak dapat mengetahui perkara itu kerana terhad di Miri sahaja,” jelasnya.

Sementara itu, Pengerusi Persatuan Kebajikan Sentuhan Sayangi Sebauh Bintulu Jame Stephen (Daerah Sebauh) berkata, rangkaian RTM WAIfm Bintulu hanya dapat didengar di Bintulu sahaja.

“Maka apa yang berlaku di luar Bintulu akan tidak kita ketahui kerana liputan itu terhad kepada bahagian wilayah sendiri.

“Jika RTM Sarawak menetapkan satu stesen beroperasi secara giliran, maka liputan lebih luas dapat didengar oleh masyarakat wilayah lain,” katanya lagi.

Sementara itu, wakil Gerempong Pemansang Nembiak Baru (PBRN) Pakan Julau Jamal Abdullah @ Tedong Chakaw berkata, siaran radio Iban di RTM Sarawak melalui WAIfm masih diperlukan sehingga kini.

“Siaran rancangan seperti dahulu lebih sesuai, tetapi sebaik sahaja pengoperasian semua stesen radio WAIfm di Sarawak siaran Iban waktu tengah hari dilaksanakan awal bulan ini pendengar merungut kerana mereka mendapat info terhad di wilayah masing-masing.

“Siaran WAIfm Sibu hanya dapat didengar di Sibu dan ini pasti mereka yang tinggal di Miri, Kuching, Bintulu dan sebagainya tidak dapat perolehi pelbagai maklumat dari kawasan lain,” jelasnya.

Justeru itu, ketiga-tiga mereka yang berasingan daerah (Miri, Bintulu dan Pakan) bersependapat, iaitu masalah timbul hanya waktu tengah hari kerana semua stesen radio beroperasi serentak dan pendengar wilayah masing-masing merasakan mereka menghadapi kekurangan maklumat penting.

Oleh Adum Liu

See author's posts


Malaysia perlu fasa persediaan – Tiong

SIBU: Malaysia perlu segera memasuki fasa persediaan menghadapi serangan krisis perubatan yang dibawa oleh varian Omicron dalam menangani ancaman kesihatan global

Ahli Parlimen Bintulu, Dato Sri Tiong King Sing berkata, data dari Amerika Syarikat, United Kingdom, Perancis, Sepanyol dan negara lain di yang diserang varian Omicron telah menunjukkan bahawa kemasukan ke hospital meningkat dua kali ganda yang membebankan sistem perubatan nasional mereka.

Tegas Tiong, Kementerian Kesihatan Malaysia (KKM) perlu mengkaji trend pandemik berkenaan dan menggesa orang ramai supaya mematuhi Prosedur Operasi Standard (SOP) untuk mencegah penularan yang meluas.

“Paling penting, pihak berkuasa mesti mengambil iktibar pengalaman lalu dalam memerangi wabak dengan menguruskan sumber yang sewajarnya sekarang seperti menjadualkan kakitangan perubatan, wad, peralatan dan lain-lain lebih awal.

“Saya berulang kali menyatakan bahawa kita mesti proaktif dan bukannya reaktif dengan membuat rancangan jangka panjang untuk perang yang berlarutan ini,” katanya menerusi satu kenyataan media, semalam.

Justeru, Tiong yang juga Ahli Dewan Undangan Negeri (ADUN) Dudong mempersoal Menteri Kesihatan Khairy Jamaluddin sama ada sudah mempunyai strategi yang jelas untuk memenuhi ‘senario kes terburuk’ atau masih sikap ‘selangkah demi selangkah’ yang diguna pakai sekarang?

“Adakah mereka hanya mengetepikan data yang membimbangkan yang membuat orang ramai gementar, tetapi tidak perlu untuk tindakan balas yang praktikal?

“Sekarang bukan masanya untuk memaparkan ‘kebijaksanaan politik’ peribadi sedemikian,” soalnya Tiong.

Tambahnya, kerajaan tidak seharusnya diletakkan dalam situasi berebut-rebut mencari sumber dan merangka tindakan balas pada saat-saat akhir.

“Terutamanya dengan bajet KKM untuk 2021 dan 2022. Kesemuanya telah diperuntukkan lebih RM30 bilion, kedua terbesar selepas Kementerian Pendidikan.

“Sekarang orang bertanya, apakah peruntukan ini sebenarnya digunakan? Adakah mereka menambah baik sistem perubatan atau peralatan di setiap hospital?” soalnya.

Oleh itu, hanya dengan mengurangkan kekusutan yang dilakukan pada peringkat awal wabak itu, katanya, KKM boleh mengelak kesan yang teruk dan lebih meluas, tanpa memerlukan lebih banyak tenaga, masa dan sumber daripada yang diperlukan.

“Seperti yang kita sedia maklum, varian Omicron sangat mudah ditularkan, enam kali ganda varian Delta dan sehingga 6 Januari, Malaysia merekodkan 245 kes Omicron.

“233 daripada ini adalah kes import dan 12 penularan tempatan. Dengan kekurangan katil hospital, kadar penghunian di hospital Selangor telah mencecah 68.9 peratus,” katanya.

Menjelang Tahun Baharu Cina, Tiong berharap KKM dan Perdana Menteri dapat mengambil lebih serius mengenai perkara ini, termasuk meletakkan strategi yang lebih berkesan untuk menangani ancaman Omicron.

Katanya, Malaysia tidak lagi mampu melakukan sekatan menyeluruh yang dapat memberi kesan lebih buruk kepada rakyat.

“Kita mesti berfikir secara mendalam dan mengkaji semula keburukan dan kelemahan SOP semasa dan membuat penyelarasan sebenar yang melindungi kehidupan dan kesihatan rakyat kita,” ujarnya.

Oleh NURZILLA MOHAMAD

See author's posts


Gagal ‘jelmakan’ jaringan

KAWAL… Pemain PJ City FC Darren Yee Deng Lok (kiri) diasak pemain Sarawak United FC pada saingan Liga Super di Stadium Negeri di Kuching, malam kelmarin. Sarawak United FC dan PJ City FC hanya sekadar seri tanpa jaringan pada aksi itu. • Foto BERNAMA

SARAWAK United FC (SUFC) gagal mengunakan peluang beraksi dilaman sendiri untuk mencipta tiga mata penuh apabila hanya mampu mencatat keputusan seri tanpa jaringan menentang PJ City FC di Stadium Negeri, Petra Jaya malam kelmarin.Biarpun anak-anak buah S. Balachandran berupaya mengubah kedudukan mengambil kira beberapa peluang keemasan dimiliki sepanjang perlawanan namun gagal menjelmakan sebarang jaringan.Ia menerusi percubaan dilakukan Uche Agba, Lee  Chang Hoon, S. Chanthuru, tetapi gagal menembusi gawang pelawat yang dikawal kemas oleh Kalamullah Al-Hafiz Mat Rowe.Ini berikutan aksi diluar kemampuan sebenar yang diperagakan pemain Sarawak United adalah disebabkan masih diselubungi keletihan.Babak pertama amat jelas memperlihatkan aksi sekadar berlegar di tengah padang walaupun sesekali pemain kedua-dua pasukan cuba menggandakan asakan.Menurut Bala, kesemua pemain telah memberikan aksi yang terbaik sepanjang perlawanan namun tuah tidak menyebelahi anak didiknya walapun memiliki beberapa peluang menciptakan gol.“Selepas perlawanan ini, mereka akan berehat beberapa hari memandangkan agak keletihan dengan jadual perlawanan yang ketat kebelakangan ini,” tambahnya.Katanya, beliau akan memperbaiki kelemahan yang dikenal pasti serta berusaha meningkatkan lagi corak permainan terutamanya di bahagian serangan bagi menghadapi perlawanan mendatang.Dengan keputusan itu menyaksikan Sarawak United  terus kekal ditangga ke-10 dengan 14 mata hasil daripada dari 17 perlawanan yang telah dilalui setakat ini.

Oleh FATIN SYAHREZA

See author's posts


Program ‘Mobile Island’ bantu 368 penduduk

KUDAT: Seramai 368 penduduk dari Pulau Banggi dan pulau sekitarnya, dekat sini, menerima Bantuan Sara Hidup (BSH) dan Bantuan Prihatin Nasional (BPN) 2020 secara tunai menerusi program ‘Mobile Island’, satu daripada inisiatif di bawah program perkhidmatan komuniti bergerak dilaksanakan  Perbendaharaan Malaysia Sabah.

Program penyerahan bantuan berlangsung selama dua hari berakhir semalam itu membabitkan sebanyak 43 kampung di sekitar Pulau Banggi dan pulau-pulau berhampirannya seperti Pulau Balambangan, Pulau Tigaboh, Pulau Malawali dan Pulau Sibogoh.

Timbalan Pegawai Kewangan Persekutuan Sabah, Perbendaharaan Malaysia Sabah, Siti Norhaini Osli berkata, kesemua penduduk terbabit adalah sebahagian daripada 11,330 penerima BSH di Sabah bagi Fasa Dua dan Fasa Tiga serta BPN 2020 di negeri ini yang layak menerima bantuan berkenaan tetapi tidak mempunyai akaun bank.

Beliau berkata penyerahan BSH dan BPN 2020 secara tunai menerusi program ‘Mobile Island’ itu bertujuan memastikan tiada seorang daripada mereka tercicir daripada menerima bantuan berkenaan.

”Ia juga bagi memudahkan penerima BSH dan BPN di kawasan pulau terbabit yang tidak mempunyai akuan bank menerima bantuan mereka secara tunai yang diserahkan sendiri oleh pejabat daerah dan agensi terlibat dalam program ini.

“Selain itu, ini juga merupakan komitmen dan peranan kami (sebagai penjawat awam) dalam memastikan semua bantuan diumumkan kerajaan sampai kepada rakyat,” katanya kepada Bernama yang turut menyertai program dua hari itu di sini, semalam.

Siti Norhaini berkata pelbagai jabatan serta agensi Kerajaan Persekutuan dan kerajaan negeri bekerjasama dalam menjayakan program ini termasuk Lembaga Hasil Dalam Negeri, Pejabat Daerah Kudat, Pejabat Daerah Kecil Banggi dan pasukan keselamatan.

Katanya, penyerahan BSH dan BPN secara tunai melalui program perkhidmatan komuniti bergerak akan diteruskan ke Nabawan pada 25 Julai ini.

Selain Pulau Banggi dan Nabawan, Siti Norhaini berkata, penyerahan BSH dan BPN 2020 secara tunai kepada penerima yang tidak mempunyai akaun bank turut dilaksanakan di lapan daerah lain seperti Kalabakan, Kemabong, Pitas, Tongod, Paitan, Matunggong, Tungku dan Sook bagi memastikan semua bantuan kepada golongan sasar diserahkan sebelum 31 Julai.

“Sekiranya penerima tiada akaun bank ini masih belum menunaikan bantuan tersebut, mereka boleh melakukannya pada bila-bila masa di mana-mana cawangan Bank Simpanan Nasional sebelum 31 Disember ini,” katanya.

Sementara itu, rata-rata penduduk pulau yang menerima BSH dan BPN 2020 secara tunai melahirkan penghargaan dan berterima kasih atas usaha murni kerajaan turun padang bertemu dan menyerahkan bantuan berkenaan kepada mereka.

Seorang pekebun kecil, Jayani Enod, 55, berkata ini adalah kali kedua dia menerima BSH secara tunai dan bantuan tersebut akan digunakan bagi menampung keperluan keluarganya termasuk barangan dapur.

Seorang lagi penerima, Halimah Usan, 42, berkata dia sangat bersyukur kerana bantuan BSH dan BPN diterimanya itu sedikit sebanyak dapat meringankan beban bagi memenuhi keperluan empat anaknya, yang mana dua daripadanya sudah bersekolah.

Selepas kehilangan suami yang bekerja sebagai nelayan dua tahun lalu, Halimah berkata, kehidupannya semakin mencabar apabila dia terpaksa berdikari selain tidak hanya menjadi suri rumah tetapi juga ketua keluarga.

Bagi Kamariah Maruda, 31, BSH dan BPN adalah antara bukti keprihatinan kerajaan dalam memastikan semua rakyat termasuk di pedalaman dapat sama-sama menerima bantuan itu.

“Saya mengucapkan berbanyak terima kasih kepada kerajaan sehingga (ada urus setia) turun ke kampung kami menyerahkan bantuan ini. Bantuan ini sangat meringankan beban kami,” katanya. –Bernama

See author's posts


Cadangan struktur Mahkamah Bumiputera ke Kabinet

RYNNA SHA’ERRA

KUCHING: Cadangan struktur semula Mahkamah Bumiputera Sarawak akan dibawa ke Kabinet negeri dalam masa terdekat.

Menteri di Jabatan Premier Sarawak, Datuk John Sikie Tayai berkata, ia bertujuan memperluaskan kuasa mahkamah itu.

“Cadangan ini akan dimajukan ke Kabinet dalam masa terdekat,” pada majlis perasmian Bengkel Pengendalian Kes Mahkamah Bumiputera Sarawak bagi zon selatan di sini, hari ini.

Katanya, pada sidang Dewan Undangan Negeri (DUN) Mei lalu, beliau menyatakan bahawa kajian yang dijalankan oleh sebuah firma perunding tempatan pada masa itu hampir siap.

“Apabila kajian telah siap, saya memberitahu bahawa kerajaan akan mengkaji dan menggunakan penemuan dan cadangan oleh pihak perunding untuk menstruktur semula serta memperluas bidang kuasa mahkamah tersebut,” katanya.

Katanya, cadangan itu akan dibawa ke sidang DUN pada Mei tahun depan sebaik ia diluluskan oleh Kabinet negeri nanti.

Buat masa kini kata beliau, kertas Kabinet mengenai perkara itu sedang diperhalusi.

“Ini (kertas kabinet) adalah untuk mendapatkan pertimbangan dan kelulusan.

“Ini akan melibatkan satu Rang Undang-Undang baharu untuk dibentangkan pada sidang DUN dan sekiranya diluluskan, Rang Undang-Undang Ordinan Mahkamah Bumiputera yang baharu ini akan menggantikan Ordinan Mahkamah Bumiputera 1992 yang ada sekarang,” katanya.

See author's posts